Тоғли Бадахшондаги ўн нафар намойишчи қидирувга берилди\nТожикистонда Тоғли Бадахшон мухтор вилоятидаги ўн нафар намойишчи қидирувга берилган. Бу ҳақда мамлакат Ички ишлар вазирлиги сайтида хабар берилди.\nАгентлик уларни «2022 йил 16-18 май кунлари ТБМВнинг Рушон туманида содир этилган террорчилик ҳаракатларининг иштирокчилари» деб таърифлайди.\nАввалроқ Тожикистон Ички ишлар вазирлиги Рушон туманида истиқомат қилувчи 46 нафар фуқаронинг рўйхатини эълон қилиб, уларни «жиноий ва экстремистик-террористик гуруҳлар» аъзоси деб атаган эди. Бу «жиноий тўдалар»га Холбаш Холбашев, Ëдгор Ғуломҳайдаров ва Қулмаҳмад Паллаевлар раҳбарлик қилгани айтилади. Қариндошларининг «Озодлик» радиосининг тожик хизматига айтишича, улар «аҳоли орасида ҳурмат-эҳтиромга эга оддий Рушон фуқароларидир».\nТоғли Бадахшондаги вазият 14 май куни судлар фаол Амриддин Аловатшоевни 18 йилга, ММА жангчиси Чоршанбе Чоршанбиевни эса саккиз ярим йилга озодликдан маҳрум қилганидан кейин ёмонлашган. Маҳаллий аҳоли вилоят раҳбари Алишер Мирзонабот ва Хоруғ шаҳар ҳокими Ризо Назарзоданинг истеъфосини, барча назорат-ўтказиш пунктларини олиб ташлашни, Бадахшон аҳолисига нисбатан таъқибларни тўхтатишни талаб қилишди. Расмийлар бу талабларни бажаришдан бош тортгач, 16 май куни бир гуруҳ одамлар ҳаракатга чиқди, бунга жавобан хавфсизлик кучлари резина ўқ ва кўздан ёш оқизувчи газ ишлатди, натижада бир киши ҳалок бўлди.\n18 май куни расмийлар ТБМВда «аксилтеррор операцияси»ни бошлади. Тожикистон Ички ишлар вазирлиги Рушон вилоятида хавфсизлик кучлари ва Хоруғга йўлни тўсиб қўйган маҳаллий аҳоли ўртасида тўқнашув бўлгани ҳақида хабар берди. «Озодлик» радиосининг тожик хизмати хабарига кўра, 19 май куни «аксилтеррор операцияси» қурбонларининг 21 жасади яқинларига топширилган. Кейинроқ полиция бўлимидаги манба нашрга бу маълумотни тасдиқлади. 22 май куни Тожикистонда ТБМВдаги митинг ташкилотчиси деб айтилган Мамадбокир Мамадбокиров ўлдирилди.


Ўзбекистон Кинематография агентлиги Бош директори Фирдавс Абдухолиқов миллий сериаллар бўйича изоҳ берди - Ўзбекистон Янгиликлари\nБугунги кунда барча телеканалларда миллий сериалларнинг сони кўпайганлигига гувоҳ бўлмоқдамиз. Тан олиш лозимки, айни пайтда нодавлат телеканаллари эфирига узатилаётган миллий сериалларнинг бадиий ва ғоявий мазмуни талаб даражасида эмаслиги кўзга ташланмоқда. Бир қатор сериаллар сўнгги вақтларда ижтимоий тармоқларда томошабинлар томонидан танқидий муҳокама этилганлиги фикримизнинг яққол далилидир.\nЎтган 2021 йилда Кинематография агентлиги томонидан давлат буюртмаси асосида телеканаллар билан ҳамкорликда шифокорларнинг заҳматли фаолиятига бағишланган “Нажоткорлар” (Зўр ТВ) ҳамда “Орзулар палатаси” (Севимли ТВ), маҳалла ҳаёти ва тадбиркорлик мавзусидаги “Қодирхон” (Менинг юртим), шунингдек, “Маҳалла”, “Тузоқ”, “Дард” ва “Алвидо болалик” сингари бошқа бир қатор сериаллар суратга олинди ва олинмоқда. Шу билан бир қаторда давлат буюртмаси асосида суратга олинган “Беҳбудий”, “Саид ва Саида”, “Авлоний”, “Қўқон шамоли”, “Сумбул” сингари ўнга яқин бадиий фильмларнинг сериал версиясини ҳам яратиб, барча телеканалларга бепул тақдим этилди. Лекин шуни алоҳида таъкидлашимиз лозимки, Агентлик томонидан амалга оширилган ишлар етарли эмаслигини сезмоқдамиз.\nКейинги кунларда ижтимоий тармоқларда баҳс-мунозараларга сабаб бўлган “Севимли” телеканалида намойиш этилаётган “Сабрия” сериали ҳақиқатдан ҳам бадиий ва мазмунан саёз . Бу режиссёрнинг дастлабки ишларидан бири эканлигига қарамасдан телеканал Бадиий кенгаши зарур даражада ўз таклиф, тавсия ва амалий ёрдам бермаганлиги маълум бўлди. Жамоатчилик ва телетомошабинларнинг бу сериалга нисбатан билдирилаётган танқидий фикрларини телеканали таъсисчилари ва ижодий жамоаси албатта инобатга олиб, зарур ташкилий чора-тадбирларни кўриши даркор.\nНодавлат телеканаллари эфирида узатилаётган ва томошабинлар томонидан танқид қилинаётган сериалларнинг асосий қисми хусусий продакшн студиялари томонидан ишлаб чиқилган. Келгусида мазкур студиялар билан ҳамкорликда ишлашимиз, уларнинг тадбиркорлик фаолиятига аралашмасдан, аммо, суратга олинаётган кино маҳсулотларини бадиий ва ғоявий мазмунини баҳолайдиган махсус консултатив Бадиий кенгаш ташкил этиш зарурати яққол кўзга ташланди. Ушбу тавсиявий ҳарактерга эга Кенгашга кино санъати соҳасидаги малакали, етук ва профессионал мутахассислар жалб этилишини таклиф қиламан.\nҲозирда кузатилаётган камчиликларни олдини олиш учун, биз бу жараёнда барча телеканаллар ва хусусий продакшн студиялар билан миллий сериаллар ишлаб чиқариш борасида ҳамкорликни янада кучайтириш, эндиликда сон эмас сериаллар сифатига алоҳида эътибор қаратамиз.\nЭнг муҳими, халқимизнинг маънавий эҳтиёжларини қондирадиган, бадиий мазмуни юқори, ғоявий жиҳатдан миллий манфаатларимизга жавоб берадиган сериалларни тайёрлаш бўйича махсус дастур лойиҳасини ишлаб чиқиб, Ҳукуматимизга киритиш асосий вазифамиз ҳисобланади


Ўзбекистонга олиб келинаётган электромобиллар сони кескин ошди - 24.07.2021, Sputnik Ўзбекистон\nМаълумот учун, 2020 йилда Ўзбекистонга жами 130та электромобил импорт қилинган эди. 24.07.2021, Sputnik Ўзбекистон\nТОШКЕНТ, 24 июл - Sputnik. Ўзбекистонга олиб келинаётган электромобиллар сони кескин ошди, деб хабар қилмоқда Давлат Статистика қўмитаси. Хусусан июнь ойининг ўзида 63та электромобил олиб келинган. 2021- йилнинг январ-июнь ойларида эса хориждан жами 268 та электромобил импорт қилинган. Бу ўтган йилнинг мос даврига нисбатан 230 тага кўп. 2021 йилда электромобиллар асосан Хитойдан олиб келинган. Эслатиб ўтамиз, бугунги кунда дунёнинг етакчи электромобил ишлаб чиқарувчилари Тесла, SAIC, Тойота, Ниссан, Рено ва Фольксваген компаниялари ҳисобланади. Ушюбу компаниялар маҳсулотлари юқори сифати ва кўрсатгичлари билан ажралиб туради. Лекин ишлаб чиқарилган автомобиллар сони бўйича - Хитой биринчи ўринда.\nМаълумот учун, 2020 йилда Ўзбекистонга жами 130та электромобил импорт қилинган эди.\nТОШКЕНТ, 24 июл - Sputnik. Ўзбекистонга олиб келинаётган электромобиллар сони кескин ошди, деб хабар қилмоқда Давлат Статистика қўмитаси.\nХусусан июнь ойининг ўзида 63та электромобил олиб келинган. 2021- йилнинг январ-июнь ойларида эса хориждан жами 268 та электромобил импорт қилинган. Бу ўтган йилнинг мос даврига нисбатан 230 тага кўп.\n2021 йилда электромобиллар асосан Хитойдан олиб келинган.\nХитой – 228 та\nТуркия – 24 та\nКорея – 5 та\nАҚШ – 5 та\nГермания – 4 та\nЛитва – 1 та\nИспания – 1 та


Эрта қайтган турналар (қисса)-6 – mulkdor.com\nЭрта қайтган турналар (қисса)-6\nApril 6 2019, 08:04 АдабиётКитобларКутубхона\n— Султонмурот, сенга нима бўлди? — Султонмурот Инкамол опани шундоққина партаси олдига келгандагина пайқади.\n— Ўзим. Ҳеч нима, — гўё ўзини оқламоқчидай ўрнидан турди.\nСинф ҳамон совуқ ва жимжит эди. Болаларнинг одатдаги йўталлари аралаш ҳиринг-ҳиринг кулгани эшитилди.\n— Гоҳ беҳудадан беҳудага йўталинг тутади, гоҳ берилган саволни эшитмай қоласан, — деб қўйди норозилик билан Инкамол опа совукдан елкалари қунишиб. — Бор, яхшиси, похол олиб келиб, печкага ўт ёқ.\nСултонмурот шуни кутиб тургандек, дарҳол ишга киришди. Ахир бунақа топшириқ дарс пайтида доим бўлавермайди-да. Навбатчилар танаффус пайти похол олиб келиб печкани ёқиб қўйишади-ю, аммо дарс вақтида бунақаси камдан-кам бўлади.\nУ отилиб ташқарига чикди. Юзига қор аралаш шамол урилди. Эҳ, Сейлон эмасда бу ер! Ҳовли этагидаги похол сақланадиган омбор томон чопиб кетаётиб, отдан тушаётган колхоз раиси Тиналиевни кўриб қолди. У фронтдан ярадор бўлиб қайтган. Ёш бўлишига қарамай, бир томонга қийшайиб юради. Бир неча қовурғаси йўқмиш. Парашютдан ташлайдиган десантчилардан экан. Урушгача агроном бўлган, дейишади. Аммо буни Султонмурот негадир эслолмайди. Урушдан олдин ҳамма нарса худди бир дунёга ўхшайди, шунинг учунми, урушдан бурунги ҳаётнинг бўлганлигига ишонмайсан ҳам…\nСултонмурот бир қучоқ похол кўтариб, эшикни оёғи билан туртиб очганча синфга кириб келди. Болалар бирдан жонланиб, шивир-шивир бошлашди.\n— Тинчланинг, алаҳсиманглар! — улардан талаб қилди Инкамол опа. — Султонмурот, шовқин кўтармай ишингни қилавер.\nПечка ичида похол кули учқунлаб турарди. Ўша учқунга бир тутам похол солиб тутатди. Яна қайта-қайта похол тутамидан ташларкан, печка гувиллаб ёниб кетди. Похол ташлаб туришга улгурсанг бўлгани. Синф хонаси жонланиб қолди.\nУ орқасига ўгирилиб қарагиси, кимгадир афтини бужмайтириб кулдиргиси ва, айниқса, орқа партада ўтирган Онатойга мушт ўқталиб пўписа қилгиси келарди. Кўряпсизми, у синфда энг каттаси, ўн беш ярим ёшда, уришқоқ, бунинг устига, Мирзагулга тегажаклик ҳам қилади. Қани энди, унга тилини кўрсата олса эди. Ма сенга, ма, деб! Аммо бундай қилиш мумкин эмас, муаллималари қаттиққўл. Ҳа, уни ортиқча хафа қилишни хоҳламайди. Нимагадир кейинги пайтларда унинг ёлғиз ўғлидан хат йўқ. Ўғли командир, артиллериячи. У билан жуда фахрланади. Қандайдир хунук воқеа содир бўлиб, эри урушдан олдин қайгадир ғойиб бўлган. Одамлар ҳам бу ҳакда ҳеч нарса гапиришмайди. Шунинг учун ҳам у овулга келиб ўқитувчилик қиляптида. Ўғли Жамбулдаги педагогика билим юртида ўқиб юриб, ўша ердан фронтга кетди. Деразадан отлиқ почтальонни кўриши билан Инкамол опа болалардан бирини тўғри дарсдан чиқариб хатга чоптирарди. У эса югуриб ҳовлига чиқади-ю, агар хат бўлса ўзида йўқ шод қайтади. Ҳатто келгуси сафар муаллиманинг хатини олиб келиш учун навбат белгиланган.\nХат келган кунлари байрам бўлиб кетади! Инкамол опа турган жойидаёқ хатга тезгина кўз югуртириб чиқиб, қоғоздан бош кўтарганида синфда гўё бошқа муаллима пайдо бўлиб қолгандай бўлади. Тутам-тутам оқ аралашган сочларини рўмоли остига чиройли қилиб бостириб олган муаллиманинг шундай қувончга тўлганида хотиржам туриш, унинг кўзларида ёш кўринганида юрагинг ачишмаслиги мумкин эмас.\n— Ҳаммаларингга салом, болалар, каттакон салом! Оғаларинг соғ-саломат экан. Жанг қиляпти, — дейди у суюнаётганини бутун синфдан яширолмасдан қалтироқ овозини босиб. Барча унга талпиниб, гўё бу қувончни баҳам кўрадигандай чеҳраларига табассум ёйилади. Бироқ бир озгинадан сўнг ўзи шундай дейди: — Энди, болалар, машғулотимизни давом эттирамиз.\nАна шундагина дарснинг энг ажойиб, энг яхши онлари бошланади: унинг сўзлари таъсир кучини оширади, фикрлари фикр туғдиради, у нима ҳақда гапирса, тушунтирса, исбот қилса, ҳаммаси ўқувчиларнинг аклу юрагига жо бўлаверади. Унинг илҳоми жўшади-ю, бутун синф сеҳрлангандек жим ўтиради…\nКейинги кунларда унга нимадир тинчлик бермасди, безовта қиларди… Шунинг учун бўлса керак, синфга илмий мудир ҳамроҳлигида колхоз раиси Тиналиев кириб келганда Инкамол опа астагина доска томон чекинди. Сўнг болаларга юзланиб истар-истамас деди:\n— Ўринларингдан туринглар, болалар. Султонмурот, сен жойингга бор.\nСултонмурот печка оғзини бекитиб, дарҳол ўз жойига йўналди. Келганлар саломлашдилар.\n— Салом! — дея жавоб берди уларга бутун синф. Ўртага сергаклантирувчи жимлик чўкди. Ҳатто ҳеч ким йўталмади ҳам.\n— Бирор воқеа юз бердими? — дея сўради Инкамол опа бўғилиб.\n— Ҳеч қанақа ҳодиса юз бергани йўқ, Инкамол опа, — дея уни дарҳол тинчлантирди Тиналиев. — Мен бошқа иш юзасидан келган эдим. Болаларга гапим бор. Дарс пайтида кирганим учун кечиринг, ижозат берган эдилар, — деди у кекса илмий мудир томонга ишора қиларкан.\n— Ҳа, муҳим гап бор, — деб таъкидлади илмий мудир ҳам, — ўтиринглар, болалар.\nСинф дув этиб ўтирди.\nТиналиев яқингинада — кузда фронтдан келганидан бери раислик қилаётган бўлсада, уни ҳамма биларди, ўзи ҳам бу ерда ўтирганларнинг деярли барчасини танийди. Демак, танишиш учун келмаган. Бўлма-са, нега келади? Еттинчи синф ўқувчилари — овулда кўзга кўриниб қолганлардан ҳисобланади. Уларнинг ҳар қайсиси билан қишлоқнинг ҳар бир жойида, уйда ҳам, идорада ҳам, йўлда ҳам гаплашиш мумкин. Аммо раиснинг биринчи марта болаларга муҳим гап айтиш учун атайлаб мактабга келиши эди. Нима демоқчи, қанақа янгилик бор экан? Ёзнинг йўриғи бошқа, ҳаммалари колхозда ишлашарди, лекин ҳозир қандай гап бўлиши мумкин?\n— Гап бундай, — деб сўз бошлади Тиналиев болаларнинг сергак юзларига диққат билан боқиб. У бир томонга қийшайиб тургани кўзга ташланмаслиги учун қаддини тик тутишга ҳаракат қиларди. — Мактабингиз совуқ, аммо сизларга похолдан бошқа нарса билан ёрдам беришга ожизман. Похол бўлса, ҳаммага маълумки, гур этиб ёнади-ю, ўчади. Илгарилари мактабни иситишга бериладиган таппини аввалига тоғдан орқалаб тушиб, кейин араваларга ортиб келинарди. Ўтган йили бу иш билан шуғулланишга одам ҳам, вақт ҳам бўлмади. Ҳамма фронтда, биласизлар. Мен икки тонна кўмирни яшириб қўйганман. Лекин бу кўмир темирчиларга керак. Кўмирни ҳам, темирни ҳам чайқовчилардан сотиб олдим. Пайти келиб улар билан ҳисоблашармиз. Ҳозир эса шароит оғир. Утган йили икки юз гектар ерга кузги буғдой сеполмай қолдик, улгуролмадик. Ҳеч ким айбдор эмас. Уруш… Бироқ ҳамма жойда, ҳамма колхоз-совхозлар бизга ўхшаб ҳосилни вақтида йиғиштиролмаса, уруғликни сепиб улгуролмаса, ишни тугаллай олмаса, унда душманни қандай енгамиз? Уларни енгиш учун нон ҳам, снаряд ҳам керак. Шу туфайли олдингизга келдим, болалар, ораларингизда баъзи ировларингизга ўқишни вақтинча қўя туришларингизга тўғри келади. Ҳозир дам ғанимат, уловни баҳорги шудгорга тайёрлаш керак, от-уловларимизга эса қараб қўрқиб кетасан — рамақижон. Эгар-жабдуқни шай қилиш керак, улар ҳам илма-тешик бўлиб кетган, плугларни, сеялкаларни ремонт қилиш зарур, бари қор тагида ётибди… Бу гапларни айтаётганимнинг сабаби нима дерсизлар. Кузда эколмай қолган ерларимизга лалми экайлик дейман. Буни қандай бўлмасин, фронтча қилиб айтганда, сўзсиз бажариш керак! Бу эса пландан ташқари, ўз кучимиз билан қўшимча икки юз гектар майдонни ҳайдаб, баҳори ғалла экиш деган сўз. Икки юз гектар!! Тушуняпсизларми? Аммо қани ўша куч, кимга суянайлик? Биз яна шундай қилишга қарор қилдик: ўзимизда борларидан, баҳорги мавсумга тайёрланаётганлардан ташқари, қўшимча равишда, икки тишли плугчилар бригадаси тузамиз. Ўйлаб, чамалаб кўрдик. Бу ишга хотин-қизларни жўнатолмас эканмиз. Ораси узоқ, Оқсойда. Одам йўқ. Ахийри, сиз ўқувчилардан ёрдам сўрашга қарор қилдик…\nБаджаҳл ва тунд, армиядан кийиб келган кулранг шинелини ечмай, кулранг қулоқчинда доим дийдираб юрувчи, ташвишдан юзлари жиддий, ҳали ёш бўлишига қарамай, бир томонга қийшайиб қолган, қовурғалари майиб, қачон қараманг, елкасига дала сумкасини осиб юрадиган раис Тиналиев ана шундай деди…\nРаис Тиналиев география харитаси осиғлиқ мактаб доскаси ёнида турганча одамлару бутун замин-у денгизларни, жумладан, Цейлон, Ява, Суматра, Австралия сингари ёғ ичиб, яланғоч ётадиган ажойиб-ғаройиб иссиқ ўлкаларни ҳам сиғдира олган ўша харита олдида туриб ана шу алфозда сўзлар эди.\nИситишдан кўра ивирсиғи ортиқ похол ёқиб илитилаётган мактабда раис Тиналиев ана шу алфозда сўзлар эди. У узоқ Оқсойдаги юзлаб гектар қўшимча ерларга фронт учун баҳори ғалла экиш ҳақида гапираркан, унинг оғзидан ҳовур чиқиб турарди…\nҲа, раис Тиналиев ана пгундай деди…\nТашқарида ҳамон қор бўралаб, тирқишлардан ғўриллаганча совуқ ел кирар, симёғочга қантариб қўйилган, ҳурпайган отнинг шамолда депсиниб, бошини панага олишга интилаётгани Султонмуротга кўриниб турар эди. Шамол отнинг ёлларини тўзғитар, ингичка думини бир ёнга итқитар эди. От бечора совқотган бўлса керак…\nҲа, бу ер Сейлон эмас…\n— Яхши кунда мен сизларни ўқишдан қолдирармидим, — деди Тиналиев. — Бошқа илож йўқ. Ўзларинг ҳам тушунишларинг керак. Урушдан кейин, балки омон бўлсам, мен ўзим сизларни мактабга бошлаб келиб, ўқишни давом эттиришларингни илтимос қиламан. Ҳозир эса аҳвол мана шунақа…\nКейин илмий мудир сўзлади. Сўнгра яна Тиналиев гапирди. Охири синф жонланиб кетиб, болалар қўл кўтариб: «Мен бораман, ишлашга мен ҳам бораман», — деб чуғурлаша бошлаганларида Тиналиев дарҳол аниқлик киритди:\n— Кимда-ким раисга, ҳар қандай ўқувчи ҳам бўлаверади, деб ўйласа, адашади. Кимки ёмон ўқиган бўлса, у ёмон ишлайди. Иккинчидан, яхши ўқийдиган ўқувчининг кейинчалик етиб олиши осон бўлади. Мана сен, Султонмурот, синфдагиларнинг энг каттасига ўхшайсан…\nБолалар шовқин кўтаришди:\n— Ичимизда энг каттамиз Онатой. Яқинда ўн олтига киради!\n— Мен ҳозир ёшини айтаётганим йўқ. Бўй-басти ҳақида гапиряпман. Муҳими, бу ҳам эмас. Мана сен, Султонмурот, — деб яна унга юзланди раис. — Сен ўтган йили полизда ер ҳайдагансан-а, шундайми?\n— Ҳа, — дея жавоб қайтарди Султонмурот ўрнидан туриб. — Орол кўчасида ер ҳайдаганман.\n— Икки тишли, тўрт от қўшилган плугдами?\n— Ҳа, икки тишли, тўрт от қўшилганида, лекин мен фақат ёрдам берганман, холос. У Сартбойнинг плуги эди, уни ўша кунлари армияга олишган, экин пайти эса ўтиб кетаётган эди. Чекиш оқсоқол кўмаклашишни илтимос қилди.\n— Биламан. Шунинг учун ҳам гапни сендан бошладимда, — деди раис.\nҲамма ялт этиб Султонмуротга қаради. У Мирзагулнинг ҳам тикилиб турганини кўрди. Мирзагул унга бошқаларга қараганда ўзгача нигоҳ ташлади. Гап ўзи ҳақида бораётгандек, қизариб кетди. Бундан Султонмурот ўнғайсизланиб, юраги дукиллаб ура бошлади.\n— Мен ҳам полизда ер ҳайдаганман! — дея ўтирган жойидан бақирди Онатой.\n— Мен ҳам, — дея қўшиб қўйди Эркинбек. Яна кетма-кет овозлар эшитилди.\nТиналиев болаларнинг жим бўлишларини илтимос қилди.\n— Келинглар, болалар, навбат билан гапирайлик. Бу ерда муҳим иш ҳақида гап кетяпти. Гапни ўқишдан бошлайлик. Сенинг ўқишинг қалай? — дея у яна Султонмуротга юзланди.\n— Унчалик эмас, — деди Султонмурот.\n— Нимаси унчалик эмас?\n— Унчалик ёмон эмас.\n— Яхши ҳам эмас, — деб қўйди шу пайтгача жим ўтирган Инкамол опа. — Мен унга сен бундан кўра яхшироқ, юз марта яхшироқ ўқишинг мумкин, деб доим айтаман. У жуда қобилиятли. Лекин ҳамма бало шундаки, калласи бўлмағур хаёллар билан банд бўлаверади.\n— Ҳа-а, — деди раис ўйчанлик билан. — Мен умид қилган эдимки… Ҳа, майли. Сенинг отанг фронтда. Унинг учун ош-нон етказиб берадиган пайтинг келди. Сенинг ўқишинг-чи, Онатой?\n— Меники ҳам шунақа, — деди Онатой хўмрайиб ўрнидан тураркан.\n— Бундан чиқди, бир-бирларингиздан қолишмас экансиз-да, — деди кулиб Тиналиев, бир оз индамай тургач, пгундай деди: — Мактабга яна қайтганларингда ўқишнинг қадр-қимматини чуқурроқ тушуниб оласизлар. Биламан, ўзимнинг бошимдан ҳам ўтган. Сал нарса бўлса, бор-е, ишлайман, дердик. Фақат ишлаш учунгина яшайдими одам? Сен нима деб ўйлайсан, Онатой?\nОнатой нималардир деб изоҳ бермоқчи бўлди-ю, аммо кейин ростига кўчиб қўя қолди:\n— Мен ҳам кўп гапни билмайман, — деди Тиналиев, — бироқ уруш бўлмаганда ўқишга борардим, яна ўқиган бўлардим…\nСинфдаги болалар ошкора кулиб юборишди. Кулгилида, кап-катта одам, колхоз раиси бўлса-ю, яна ўқимоқчи эмиш. Уларнинг эса ўқиш жонларига теккан.\n— Бунинг нимаси кулгили? — деб жилмайди Тиналиев. — Ҳа, болалар, мен ўқишни жуда хоҳлардим. Буни сизлар ҳам кейинроқ тушуниб оласизлар.\nШунда кимдир пайтдан фойдаланиб унинг сўзини бўлди:\n— Раис амаки, самолётдан сакраганингиз ростми? Тиналиев бош ирғади.\nБола тағин савол ташлади:\n— Вой-бўй! Қўрқмадингизми? Мен бир марта тамаки омборининг томидан пичан ғарамига сакраганимда тиззаларим қалтираб кетган!\n— Ҳа, сакраганман. Фақат парашут билан, — деб тушунтирди Тиналиев. — Бу гумбазга ўхшаган нарса, тепангда худди ўтовга ўхшаб очилади…\n— Биламиз, биламиз, — дея чувиллашди болалар.\n— Ана шундай, биз десантчилар эдик. Парашут билан сакраш вазифамиз эди.\n— Десант нима дегани? — деди яна кимдир.\n— Десантми? Бу кўчма, жанговар отряд. Энг муҳими, махсус топшириқларни амалга ошириш учун юбориладиган отряд. Билдиларингми, тушунарлими?\nСинфга жимлик чўкди.\n— Десант бир нечта ва бир неча минг одамлардан тузилиши мумкин, — дея давом этди Тиналиев, — Муҳими, десант душманнинг орқа томонига ўтиб олади-да, мустақил ҳаракат қилади. Агар унча тушунмаган бўлсаларинг, бошқа бирон кун гапириб берарман. Ҳозир эса ишга ўтайлик. Онатой, сен ўтир, нега тик турибсан? Сенинг отанг ҳам фронтда жанг қиляпти.\n— Меники ҳам!\n— Менинг отам ҳам!\n— Меники ҳам! Тиналиев қўлини кўтарди:\n— Мен ҳаммасини биламан, болалар. Эртадан кечгача фақат колхоз иши билан овора, деб ўйламанглар. Ҳаммасидан хабарим бор: кимлар армияда-ю, кимлар госпиталда эканлигини биламан. Сизларни ҳам яхши биламан. Шунинг учун сизларнинг олдингизга келдим. Гап шу.\nОнатой, отангга нон етказиб беришга сен ҳам борасан. Сен ҳам бир йилчами, кўпроқми мактабни қўя туришингга тўғри келади.\n— Мен ҳам! Мен ҳам! Мен ҳам! — деб баъзи болалар ўринларидан сапчиб тура бошладилар. Негаки бунақа пайтда ҳар ким ҳам ботир бўлиб кетади. Буёкда мактабга қатнашдан қутулади. От ҳайдайсан, холос. Бундан ортиқ яна нима керак?\n— Йўқ, шошманглар! — деб уларни тинчитди раис. — Бунақаси кетмайди. Фақат плутда ишлаганлар боради. Мана сен, Эркинбек. Сен ҳам ер ҳайдаганмисан? Мен биламан, отанг Москва остонасида ҳалок бўлган. Кўпгина оталаримиз, акаларимиз ҳалок бўлганлар. Сендан ҳам илтимос, Эркинбек, бизга ёрдам бер. Ўқиш ўрнига сенинг ҳам ер ҳайдашингга тўғри келади. Бошқа чорамиз йўқ. Онангга бўлса ўзим тушунтираман…\nКейин раис яна икки кишининг — Эргаш билан Қуббатқулнинг исмини айтди. Эртага эрталаб ҳаммалари отхонада, бригадирларнинг эрталабки иш тақсимотида ҳозир бўлишларини тайинлади.\nТўртинчи кун тонг азонда қорли тоғларнинг букир тизмалари кўзга чалинди. Поезд улар кетаётган Чу ва Мўйинқум чўлларига яқинлашарди. Теп-текис кенгликлардан сўнг келадиган ...


Афғонистонда худкушнинг ҳужуми пайтида ўндан ортиқ хавфсизлик ходимлари ҳалок бўлди\nАфғонистоннинг Қандаҳор музофотида худкушнинг ҳужуми натижасида Афғонистон хавфсизлик кучларининг камида 12 нафар ходими ўлдирилди ва яна бир қанчаси яраланди, деб хабар қилмоқда, полиция 28 сентябрда.\nХабарларга қараганда, портлатиш воситалари билан тўлдирилган «Хамви» автомашинасини бошқарган худкуш портлатиш қурилмасини Маъруф туманидаги ҳокимият ва полиция штаб-квартираси яқинида ҳаракатга келтирган. Бу қирғин келтирувчи ҳужум учун жавобгарликни “Толибон” ҳаракати ўз зиммасига олди.\n«Талибан» жангарилар Маъруф тумани марказининг бир қисмини қўлга киритганини баён қилди, бироқ Дурроний ва провинциянинг бошқа икки вакили бу баёнотни рад этди.\nДурроний «Толибон»нинг ҳужуми қайтарилганини айтди.\nМинглаб «Хамви» автомашиналари АҚШ ҳарбийлари томонидан Афғонистон армияси тасарруфига берилган эди. Ўтган бир неча йил давомида «Толибон» ўнлаб бу қимматбаҳо ҳарбий машиналарни эгаллаб олган.\nАҚШ мудофаа вазири Жим Мэттис ва НАТО бош котиби Йенс Столтенбергнинг 27 сентябрь куни Қобулга ташрифи пайтида исёнчилар халқаро аэропорт ҳудудига бир қанча ракета учирганди. Ўшанда ҳужум учун жавобгарлик ҳақида «Толибон» ва «Ислом давлати» экстремистик гуруҳи баёнот берганди.


Хорижий давлатларнинг мамлакатимиздаги фавқулодда ва мухтор...\nҲокимлик янгиликлари / 2021-10-14\nЭлчиларнинг воҳадаги ташрифлари бугун ҳам давом этди. Вилоят ҳокими Тўра Боболов, Ўзбекистон Республикаси Президентининг маслаҳатчиси Турсинхан Худайбергенов бошчилик қилаётган Тожикистон ва Туркманистон давлатларининг мамлакатимиздаги фавқулодда ва мухтор элчилари, жаноб Абдужаббор Раҳмонзода ҳамда Язкули Маммедов, Қозоғистоннинг мамлакатимиздаги фавқулодда ва мухтор элчиси маслаҳатчиси Канат Хасенов, Россия элчихонаси маслаҳатчиси Айса Боккаевна Мукабенова, Тожикистон элчихонасининг савдо атташеси Шахбоз Шоевлардан иборат хорижий мамлакатлар дипломатик корпус вакиллари Термиз тумани "Орол" маҳалласидаги "Остона гилам" оилавий коронаси фаолияти билан танишди.\nОилавий корхонада жундан туркман миллий гиламлари тўқилади. Хомашёси эса аввал Покистон ва Афғонистон давлатларидан олиб келинган бўлса, ҳозир шу ернинг ўзида тайёрланмоқда. Корхонани юритаётган Дилафрўз Валлаева бу анъанани давом эттираётган бешинчи авлод вакили ҳисобланади. У маҳалладаги 200 дан ошиқ хотин-қиз бандлигини таьминлаган. Эътиборлиси, ҳунар ўрганиш истагидаги барча хотин-қизларга бу касб сирларини бепул ўргатади. Тайёрланаётган гиламлар асосан Туркия ва бошқа хорижий мамлакатларга экспорт қилинмоқда.\n- Бу ерда туркман миллатига мансуб инсонлар ўзбеклар ва бошқа миллатлар билан бирга бир оиладек яшаймиз. Тўйларимиз ва байрамларимиз бир. Маҳаллада бирорта бекор юрган инсон йўқ. Ҳаммамиз шу ватанимизнинг равнақ топиши ва ривожланиши учун биргаликда меҳнат қиляпмиз. Тинч ва осуда яшаётган ҳаётимиздан розимиз, -дейди маҳалладаги нуроний Оғамамат Мўминов Туркманистоннинг мамлакатимиздаги фавқулодда ва мухтор элчиси Язкули Маммедовга.\nМеҳмонлар шунингдек, маҳаллада жойлашган 207-сайлов участкаси фаолияти билан танишишди.\n“Хайратон” чегара-божхона постида яратилган шароитларни кўздан кечирди.


Бўш замбил билан...\nСиз шу ердасиз: Бош саҳифа 2009 йил 4-сон Бўш замбил билан...\nШундай латифа бор: “Қурилиш бораётган жойда бўш замбилни кўтариб олиб, зувиллаб у ёқдан-бу ёққа қатнаётган йигитлардан бир киши сўради:\n– Нима қиляпсизлар?\n– Тупроқ ташияпмиз.\n– Замбилларинг бўм-бўш-ку?\nЙигитлар зардаланиб жавоб беришди:\n– Кўрмаяпсизми, иш шундай кўпки, ҳатто замбилга тупроқ солишга вақтимиз йўқ!”\nБугун ҳаммамиз ҳам вақт танқислигидан нолиймиз. Шу тўғрими? Чиндан ҳам вақтимиз йўқми?\n“ – Опа, таржимамга ёрдамлашворинг, жумла чиқаролмаяпман.\n– Қўй, ўзи ишдан чарчаб келдим, бош қашлашга вақтим йўқ. Бирпас телевизор кўриб, дам олай”.\n“ – Бувингнинг оёқ суяги ёрилибди, бориб келдим, гипслаб қўйишибди. Сен ҳам бир бориб қўйсанг, яхши бўларди, болам.\n– Онажон, беш кунгинага келган бўлсам, бунинг устига мўлжалимдаги ишларим битгани йўқ. Бувимни кўргани кейинги келишимда хотиржам борарман”.\n“ – Фотима чақалоғи билан касалхонага тушибди, қўлимиз бўшаганда йўқлаб қўямизми?\n– Албатта, борамиз. Лекин шу кунларда эмас, ишларим бошимдан ошиб ётибди. Тезроқ тушлик қилиб келақолайлик”.\nБу каби суҳбатлар у ёки бу кўринишда ҳаммамизнинг ҳаётимизда учрайди. Бундай пайтларда ўта чарчаган киши қиёфасида яна ўша гапни такрорлаймиз – иш кўп, вақт йўқ. Агар вақтни яқинлар зиёрати, оила даврасидаги суҳбат, фарзандлар билан машғул бўлиш, фойдали илм ўрганиш, бир кўнгилни яхши амал, ширин сўз билан обод\nэтишга сарф қилмасак, нимага харжлаймиз?\nБу саволга жавоб топиш учун бир кунлик ҳаётимизни обдон таҳлил қилиб кўрсак, кифоя. Кунлик ҳаётимиздан на дунё, на охиратимизга нафи тегмайдиган юмушларга жуда кўп вақтимиз кетиши аён бўлади. Ваҳоланки, Қуръони каримдан бир оят ёки битта ҳадисни ўрганиш, бир саҳифа ибратли нарса ўқишга ҳар кунимиздан ўн дақиқагина ажратиш билан қанча яхшиликларни қўлга киритиш мумкин. Лекин бизнинг аҳволимиз худди латифадаги йигитлардек, бўш замбил билан тўрт томонга чопишдан иборат. Мазкур ҳолатнинг ҳозирги ҳаётимиздан ҳам кўра, охиратдаги натижаси ҳақида мулоҳаза юритсак, ҳушёр тортамиз. Чунки бу хусусда ҳадиси шарифда шундай дейилади: “Инсон охиратда қуйидаги беш нарсанинг ҳисобини бермагунича, Аллоҳ ҳузуридан кетмайди: умрини қандай яшаганлиги, ёшлигини қай суратда ўтказганлиги, мол-мулкини қандай топиб, қаерларга сарф қилгани ва билганларига қай даражада амал қилиб-қилмаганидан”.\nБир нарсани унутмаслик лозим, бир кунда икки соатни фойдасиз нарсаларга сарфлаш бир йилда 730 соатни елга совуриш, дегани. Бу ўз ўрнида бир ўқувчининг йил давомидаги таҳсил олишга кетган дарс соатларига тенг. Вақтимиз ҳар йили бир ўқув йилини киприк қоқмай ютқазиб юбораверадиган даражада кўпми? Умримизнинг дақиқалари шу қадар қимматсизми?\nАллоҳ таоло Қуръони каримда вақтни қадрлаш мўмин бандаларга хос хусусият экани ҳақида: “Улар беҳуда (сўз ва ишлар)дан юз ўгирувчидирлар”, деб марҳамат қилади (Муъминун, 3). Шунга кўра, бизга берилган ғанимат умр дақиқаларини тўғри сарф қилиш билан дунё ва охират яхшиликларни қўлга киритамиз. Шунинг учун ҳам ҳар нарсадан қимматли бўлган бу сармоямизни қаерга, қандай сарф қилаётганимизга эътиборли бўлишимиз шарт.\n2014 йил 4 июнда эълон қилинган 1068 марта кўрилган


Тожикистонда картошканинг эрта йиғиб олиниши хавф остида\n25 Fevral 15:51 / Published in Жаҳон\nТожикистонда совуқ туфайли картошканинг эрта ҳосиллари нобуд бўлиши мумкин.\nГуллашнинг ғайритабиий равишда эрта бошланиши сабабли Тожикистон ва Ўзбекистондаги ўрик ва гилоснинг барча ҳосиллари нобуд бўлиш хавфи остида қолдирилгандан сўнг, EastFruit мутахассислари яна бир кутилмаган таҳдидга эътибор беришди — эрта картошка ҳосилининг катта қисмини йуқотиш эҳтимоли юқори.\nТожикистонда 2021 йилда эрта картошка экиш Иди Сад фермерлари байрами арафасида бўлиб ўтди, яъни 30 январгача, ундан кейин мамлакатда ғайритабиий илиқ об-ҳаво ўрнатилиб, картошканинг фаол униб чиқишига ҳисса қўшди.\nШу билан бирга, сотиладиган картошка нархларининг юқори даражаси туфайли EastFruit мутахассисларининг фикрига кўра, 2021 йил ҳосили учун экин майдони анча кенгайган. Айтганча, бу сотиладиган картошка нархининг янада сезиларли ўсишига сабаб бўлди, чунки бу йил ҳам уруғ сифатида фаол фойдаланилди. Майдон қанча кенгайганлиги ҳақида аниқ рақамлар йуқ, аммо бозор иштирокчиларининг сўзларига кўра, гап минглаб гектар ҳақида кетмоқда.\nШу билан бирга, ер эгалари ва ижарачиларнинг айтишича, маҳаллий амалдорлар Тожикистон аҳолисини картошка экиш майдонини кенгайтиришга фаол рағбатлантиришган ва уларни эрта экишга шошганлар, бу ҳосил йиғим-терим бозорга кира бошлаганидан кейин маҳсулот нархларини пасайтиради. Маҳаллий оммавий ахборот воситалари ҳам мунтазам равишда картошка экиш ишларининг муваффақияти тўғрисида хабар беришди.\nБироқ, чоршанба куни Тожикистон марказида совуқ бўлиши кутилмоқда ва об-ҳаво маълумотларига кўра, жума куни кечаси ҳаво ҳарорати минус 10 даражага етиши ва ҳатто кундузи нолдан паст бўлиши мумкин. Афсуски, совуқ 5 кундан 6 кунгача давом этиши мумкин. Агар ушбу прогноз тасдиқланса, унда эрта картошка ҳосилини бутунлай йуқ қилиш мумкин.\nТожикистонда картошка етиштирувчиларнинг ҳосилини қисман тежаш мумкин, агрономларнинг фикрига кўра, бутун плантациянинг қопқоғи билан картошкани агрофибр билан мўл-кўл суғориш ёрдам бериши мумкин. Шунга қарамай, ҳамма ҳам картошканинг барча майдонларини ҳимоя қилиш учун этарли миқдордаги қоплама материалларига эга эмаслиги аниқ ва ҳеч бўлмаганда ҳосилнинг қисман йуқолиши эҳтимоли жуда катта.\nТожикистон қишлоқ хўжалиги вазири Сулаймон Зиёзода ўз ҳисоботида экин майдонлари рекорд даражада ўсишини башорат қилганини эълон қилди. «2021 йилда биз картошка экин майдонларини 71 минг гектардан зиёдроққа етказмоқчимиз», — деди вазир. Бундан ташқари, 2020 йилда Тожикистонда картошка 54 минг гектардан зиёд майдонда йиғиб олинган бўлар эди. Яъни, майдонни деярли учдан бирига кенгайтириш кутилган эди.\nКартошка нархи аллақачон юқори бўлганлиги сабабли, эрта картошка ҳосилининг қисман ёъқолиши ушбу ижтимоий аҳамиятга эга маҳсулот нархининг янада кескин ўсишига олиб келиши мумкин. Тожикистонда картошка «иккинчи нон» ҳисоблангани сабабли, воқеаларнинг бундай ривожланиши ҳамма учун жуда исталмаган бўлар эди. Бундан ташқари, ушбу мавсумда Россиядан картошканинг нархи, маҳсулотни олиб кириш мумкин бўлган жойлар анча юқори ва ҳозирги вақтда рус картошкалари нархи ўсишда давом этмоқда. Ўзбекистондаги найчаларнинг нархи ҳам тарихий жиҳатдан юқори даражада, шунинг учун Ўзбекистондан етказиб бериш ҳам кутилмаслиги керак. Покистондан картошка этказиб бериш бозордаги кескинликни қисман юмшатиши мумкин, аммо бу омил таъсири деярли тугаган. Об-ҳаво прогнозлари нотўғри бўлиб чиқади деб умид қилиш керак, деб таъкидлайди портал.\nTagged under: КАРТОШКА, ТОЖИКИСТОН, ЎЛИМ, ЭРТА ҲОСИЛ\nАрманистон: намойишчи аёлларни полиция томонидан қамоққа олинди


Ўзбекистоннинг ишлаб чиқариш хорижий корхонаси оддий ёзма шаклда тузилган товар белгиларидан фойдаланиш бўйича лицензия шартномасига эга. Жаҳон интеллектуал мулк ташкилотида (WIPO) рўйхатдан ўтказилган товар белгисига мутлақ ҳуқуқга эга бўлган жисмоний шахс билан шартнома тузилди.\nЛицензия шартномасини патент вакилида тасдиқлатиш лозимми?\n– Патент вакилига зарурат барча ҳолатларда ҳам юзага келавермайди. Бироқ товар белгиси ёки лицензия шартномасига бўлган ҳуқуқни бошқага ўтказиш шартномаси Интеллектуал мулк агентлигида рўйхатдан ўтказилиши лозим («Товар белгилари, хизмат кўрсатиш белгилари ва товар келиб чиққан жой номлари тўғрисида»ги Қонуннинг 30-м. 5-қ.).\nШартномани (унга ўзгартиришларни) рўйхатдан ўтказиш патент эгаси (ҳуқуқ эгаси) томонидан мустақил равишда ёки Агентликда рўйхатдан ўтказилган патентланган ишончли шахс орқали амалга оширилади (АВ томонидан 17.06.2005 йилда 1481-сон билан рўйхатдан ўтказилган Қоидаларнинг 4-б.). Патент вакили мажбурий тартибда Ўзбекистондан ташқарида доимий яшайдиган жисмоний шахснинг ёки чет эл жисмоний шахсининг манфаатларини ифодалайди. Ўз навбатида, Ўзбекистонда доимий яшайдиган, бироқ вақтинчада унинг ҳудудидан ташқарида бўлган жисмоний шахслар Ўзбекистондан ташқарида ёзишмалар учун манзилни кўрсатишда патент вакили ёрдамисиз ҳам ҳаракат қилишлари мумкин (Қонуннинг 34-м. 3, 4-қ.).\nКорхонангиз Ўзбекистон ҳудудидан ташқарида жойлашганлиги сабабли шартномани патент вакилини жалб этмаган ҳолда Агентликда рўйхатдан ўтказиш мумкин.


Шаҳзода 37 ёшда. У бугун нималарни ҳис этишни истайди? - Darakchi\nШаҳзода 37 ёшда. У бугун нималарни ҳис этишни истайди?\nШОУ-БИЗНЕС 28.07.2016, 10:15\nТеги: Хонанда, Шаҳзода, Туғилган кун\nБугун, 28 июль куни хонанда Шахзода ўзининг таваллуд айёмини нишонламоқда. Ушбу қувончли кунда хонанда ўзининг “Инстаграм”даги саҳифасига нималарни ҳис этаётганини ва нималарни ҳис этишни исташини ёзиб қолдирди.\n“28 июль, мен 37 ёшни қарши олдим. Бу ёш ҳамма нарсани ўзгача қабул қилишни бошлайдиган, жой-жойига қўядиган ва барчаси ўзгача қадрлайдиган давр бўлар экан. Жуда кўп нарсага эришилди, аммо ҳали шунчалик кўп нарса истайсанки. Кўришни, англашни, амалга оширишни! Оиланг билан вақт ўтказишни, ўғилчангни кир юзчасини ювишни, эртак айтиб беришни ва умуман ўғилларингни ҳаётида кўпроқ иштирок этишни. Гўзал бўлишни... Ўзинг учун, унинг учун ва ҳамма учун. Ҳис этишни истайсан: вақтни, тезликни, қувончни, оғриқни, ғалабани, шунчаки ёрқин ва мазмунли ҳаётни! Ҳали ҳаммаси олдинда! Сизларни яхши кўраман!”\nБугунги кунни Шаҳзода ана шундай кўтаринки руҳда бошлади.\nДарвоқе, бугунги айём билан хонандани тўнғич фарзанди ҳам табриклади.\n“Ҳаммаси учун минатдорман, таваллуд айёмингиз билан қутлайман, сизга доим ҳавотир олиб келсамда, сизнинг табассумингиз мени яшашга ундайди, доим кўнглимни илитади, ёдингизда тутинг, сиз жаннатлардан ҳам кўпига лойиқсиз. Яхши кўраман!”\n“Даракчи” таҳририяти номидан хонандани бугунги айём билан муборакбод этиб қоламиз!


Daimler AG: Guli Мода ҳафталигида қатнашганидан таассуфдамиз « Ўзбекистон Халқ Ҳаракати\nУшбу тадбирга ҳомийлик қилган Daimler AG унда ўз коллекциялари билан қатнашган дизайнерлар танловига алоқаси бўлмагани ҳақида билдирди. Daimler AG ширкатининг жамоатчилик билан алоқалар бўлими вакили Силке Мокерт Озодлик сўровига жавобан юборган хатида: “Хитойда ўтган мода ҳафталигида Гулнора Каримованинг пайдо бўлиши бизнинг хоҳиш ва истагимизга зид тарзда амалга оширилди”, дея билдирди.\n“Гулнора Каримованинг бу тадбирда қатнашганидан таассуфдамиз”,- дейилади Силке Мокерт юборган ёзма баёнотда.\n– Болаларни қул қилиб ишлатиш, диссидентларни қийноққа солиш ҳеч қачон шараф келтирмаган. Мода ҳафталиги шоҳсупасида репрессив ҳукумат вакилига ўрин берилмаслиги керак, деб айтган Ҳюман Райтс Уотч тадқиқотчиси Ҳю Уилямсон Озодлик билан суҳбатда.\n“Foreign Policy” журнали 2009 йилда Гулнора Каримовани “Дунёнинг энг ёмон қизлари” рўйхатига киритган.\n“Каримова хоним Европада хушбичим қоматли, саҳоватпеша аёл сифатида танилган, уни катта давраларда юлдузлар билан бирга кўриш мумкин, ватани Ўзбекистонда эса Каримова хоним қаттол диктатор отасининг вориси бўлишга тиришаётган ва йирик бойлик орттириш йўлида отасининг мавқеидан фойдаланаётган шахс” экани ҳақида ёзган эди журнал.


БМТ Беларусь ва Польша чегарасидаги гуманитар вазиятга ечим таклиф қилди MINSK. Kazinform - Польша билан чегаранинг Беларусь томонида 2 мингга яқин қочқин тўпланган. Улар 8 ноябрдан бери у ерда ўз-ўзидан пайдо бўладиган лагерларда яшаб келмоқда. Улар орасида аёллар ва болалар ҳам кўп. Пайшанба куни Халқаро Миграция Ташкилоти (ХМТ) ва Бирлашган Миллатлар Ташкилотининг Беларусь Республикасидаги Қочқинлар ишлари бўйича бошқармаси лагерга ташриф буюришди: болалар ва аёллар гигиена воситалари ва озиқ-овқат етказилди. Яқин кунларда Беларусь Қизил Хоч жамияти уларга кўрпа, болалар учун иссиқ кийим, қўлқоп, бош кийим ва пойабзал олиб келади. Бу ҳақда Kazinform БМТ ахборот маркази маълумотига таяниб хабар беради.\nФарғона шаҳрида қозоғистонлик ўқувчилар Халқаро физика олимпиадасида 11 медални қўлга киритди NUR-SULTAN. Kazinform – Қозоғистонлик ўқувчилар Ал-Фарғоний номидаги биринчи халқаро физика олимпиадасида 11 медални қўлга киритди, деб хабар беради Kazinform.\nДимаш Қудайберген Япония теледастурида иштирок этди ТOKYO. Kazinform – 11 ноябр куни Япониянинг «NHK Мusic Special» телекўрсатувида машҳур «Autumn Strong» («Don’t Go») қўшиғи муаллифи Коджи Тамакига бағишланган кўрсатув бўлиб ўтди. Унда қозоғистонлик қўшиқчи Димаш Кудайберген ҳам иштирок этди, деб хабар беради Kazinform dimashnews.cоmга таяниб.\nСамбо бўйича жаҳон чемпионати: Қозоғистонликлар биринчи куни 2 та олтин медални қўлга киритишди TASHKENT. Kazinform - Ўзбекистон пойтахти Тошкентда самбо ва жанговар самбо бўйича ўтказилаётган жаҳон чемпионатида қозоғистонлик спортчилар тўртта медални қўлга киритди, дея хабар беради Kazinform мухбири.\nБританияда биринчи марта итда коронавирус аниқланди LONDON. Kazinform - Британияда биринчи марта итда коронавирус аниқланди. Бироқ, Соғлиқни сақлаш хавфсизлиги агентлиги маълумотларига кўра, бундай ҳолатлар жуда кам учрайди ва итлар, мушуклар ва бошқа уй ҳайвонлари вирусни эгаларига етказиши мумкинлиги ҳақида ишончли далиллар йўқ. Бу ҳақда Kazinform BBCга таяниб хабар беради.\nҚозоғистон Президенти Венгрия Бош вазири билан учрашди ISTANBUL. Kazinform – ҚР Президенти Қасим-Жомарт Тоқаев Туркий кенгаш саммити доирасида Венгрия Бош вазири Виктор Орбан билан музокаралар ўтказди, деб хабар беради Kazinform Ақорда матбуот хизматига таяниб.\nТуркий давлатлар ташкилоти саммитида 11 та муҳим ҳужжат имзоланди ISTANBUL. Kazinform – ҚР Президенти Қасим-Жомарт Токаев Туркий тилли давлатлар ҳамкорлик кенгашининг VIII саммитида иштирок этди, деб хабар беради Kazinform Ақордага таяниб.


35220 Ўқиш режими + -\nРамазон – ёмон одатларни ташлаш, янгиларига одатланиш фурсати. Мен Рамазонда телевизорда беҳуда нарса кўриш одатимни ташлаб, кўпроқ китоб, айниқса, Қуръон ўқишга одатланаман. Қуръонни асосан пешин намозидан кейин ўқияпман. Ҳар куни камида бир жуздан ўқияпман. Мақсадим – Қадр кечасида хатм қилиш.\nБолалигимда кўплаб мусулмон болалар сингари араб тилида Қуръон ўқишни ўрганганман. Менга буни ота-онам ўргатган. Биринчи марта хатм қилганимда ота-онам буни нишонлаш учун кўпгина “митаи” (ҳиндча ширинлик) олиб келиб, ўзимизга ва масжид аҳлига тарқатган эди. Катта бўлгач эса, афсуски, Қуръон ўқиш одатим кундан-кунга камайиб кетганди. Охирги пайтларда Қуръонни фақат жума кунлари Каҳф сурасини ўқиш учун қўлга олаётгандим.\nУмид қиламанки, бу йил Рамазонда одатланган Қуръонни ҳар куни ўқиш менга бутун йил давомида ҳамроҳ бўлади. Ҳар доим Қуръонни кўп ўқишни ният қиламан, лекин кейин “Вақт йўқ”, “Бугун жуда чарчаганман”, “Ишим жуда кўп”, дейман. Биламан, бу фақат баҳона. Чунки ҳаракат қилсам, Қуръон ўқиш учун, албатта, вақт топаман ва бу мени тинчлантириб, хотиржам қилади. Иймоним мен учун доим шахсиятимнинг асоси бўлган. Мен жойнамоз устида намоз ўқиётганимда ёки Қуръонга шўнғиб кетган пайтимда ҳақиқий “ўзим”ни ҳис қиламан ва Аллоҳга яқинлашаётганимни сезаман.\nКичиклигимда онамнинг мусҳафини ўқирдим. Ўшанда у кўп ишлатилганидан юмшаб кетган ёрқин, шоҳона мато билан ғилофланган эди. Ҳозир эса ўзимнинг мусҳафим бор. У аслида бобомники (Аллоҳ у кишини раҳматига олсин), уни мен учун Покистондан олиб келишган. Бобом қайд қилиб, белгилаб қўйган қоғозлар ҳали ҳам мусҳафнинг ичида туради. Бу менга мазкур мусҳафнинг узоқ йиллардан бери – ҳатто мен ҳали туғилмаган пайтлардан буён ўқилаётганини эслатиб туради.\nҚўрқаманки, Рамазондан кейин яна кўп эски одатларим қайтиб келади. Бироқ мен аҳд қилдим – ҳар куни ҳеч бўлмаганда худди Рамазондагидай Аллоҳга яқин бўлиш учун бутун дунёни унутиб, 10 дақиқа вақтни хотиржам Қуръон ўқишга, албатта, ажратаман, иншааллоҳ!\nБУГУННИНГ МУАММОСИ Муаллима ўқувчиси Юсуфнинг ҳолати ҳақида маслаҳатлашиб олиш учун унинг отасини мактабга чақиртирди. Ота келгач, унга «Жаноб Ўғлингиз давоми...\n03:02 / 29.04.2017 2825\nҚайта нашр этилган китобларнинг тақдимоти (видеолавҳа)\n07:28 / 19.02.2017 1897\n21:57 / 27.11.2016 2633\n23:00 / 28.11.2016 4565


Қашқадарёда мудҳиш ЙТҲ: 5 нафар киши...\n25.09.2019 17:36 0 3681\nБугун 25 сентябрь куни тонгда Қашқадарё вилоятида «Дамас» русумли икки автотранспорт воситасининг тўқнашуви натижасида мудҳиш йўл транспорт ҳодисаси содир бўлди. Автоҳалокат оқибатида жабрланган ва қурбон бўлганлар бор. Бу ҳақда ЎзА хабар берди.\nҲодиса эрталабки соат 8:00 лар атрофида Қарши туманидаги Хонабод қишлоғидан чиқувчи иккинчи даражали йўлнинг «Қарши – Шаҳрисабз» йўлига туташ қисмида юз берган. Вилоят йўл ҳаракати хавфсизлиги бошқармасидан маълум қилинишича, ҳодиса Қарши тумани Хонобод қишлоғида яшовчи 1997 йилда туғилган Қ.А. бошқарувидаги «Дамас» «Хонобод – Қарши» йўналишида ҳаракатланиб бораётганда қарама-қарши томондан келаётган фуқаро Э.Ҳ. бошқарувидаги «Дамас» билан катта тезликда тўқнашиши оқибатида содир бўлган. Тўқнашув натижасида кучли ёнғин келиб чиққан.\n- Ушбу йўл транспорт ҳодисаси «Дамас» ҳайдовчиларнинг эҳтиётсизлиги ва тезликни меъёридан ошириб юборгани оқибатида юзага келган, - дейди вилоят ички ишлар бошқармаси ҳузуридаги тергов бошқармаси бошлиғи Алишер Жўраев. – Энг ачинарлиси ушбу мудҳиш ҳодиса оқибати 5 нафар фуқаро ҳаётдан кўз юмди. 4 нафар фуқаро омон қолган. Ҳозирда мазкур ҳолат бўйича жиноят кодексининг 266-модда 3-қисми «а» банди билан жиноят иши қўзғатилиб, дастлабки тергов ҳаракатлари олиб борилмоқда.


Наманганда пахта учун аҳоли ва тадбиркорлардан пул ундирилмоқда\n26 ноябр 2020, Тошкент вақти: 06:57\nҲашарчилар пахта теримига олиб кетиляпти\nНаманган вилоятида пахта теримига умумий сафарбарлик эълон қилинди. Пахтага чиққан корхона ва ташкилотлар изидан маҳаллалардан теримга одам йиғиш бошланди. Пахтага одам топиб бермаган хонадонлар маҳаллага мардикор ёллаш учун пул йиғиб беришга мажбурланмоқда.\nНаманган вилояти ҳокимлиги матбуот хизматининг маҳаллий нашрларга билдиришича, бу йилги пахта теримида вилоятда 180 минг нафар одам иштирок этади. Вилоятдаги учта олийгоҳ талабалари, барча корхона ва ташкилотлар ишчи-хизматчилари теримга жалб қилинади.\nВилоят ҳокимлигининг терим бошланиши ҳақидаги фармонидан сўнг, шаҳардаги барча маҳаллалар пахта теримига одам топиш ҳаракатини бошлаб юборди.\nНаманган шаҳридаги маҳаллалардан бирида истиқомат қилувчи Назиржон исмли йигитнинг айтишича, ҳар бир оила ë пахтага одам юбориш¸ ëки ўз ўрнига мардикор ëллаш учун пул беришга мажбурланмоқда:\n- Қайси бир хонадон 20-25 минг сўмдан пул берса, пахта теримига бормайди. Бу пулни маҳалла қўмиталари уйма-уй юриб йиғаяпти. Айтишларича, йиғилган пулга мардикор теримчи ёллаб маҳалла номидан жўнатишар экан. Тадбиркорлардан эса фаолият доирасига қараб 200 минг сўмдан 500 минг сўмгача олишаяпти, дейди наманганлик Назиржон.\n13 сентябрдан бошлаб, шаҳардаги барча корхона ва ташкилотлар пахта теримига ётоғи билан теримчи ҳашарчилар гуруҳларини жўната бошлади.\nНаманган вилоятининг Косонсой туман милиция бўлими бошлиғи маҳаллаларда мажлис ўтказиб, жамоатчиликни бошқа вилоятларга мардикорликка кетиб қолиш оқибатларидан огоҳлантирмоқда. Бу ҳақда Озодликнинг Косонсойдаги манбаси хабар қилди:\n- Ҳозир ҳар куни началник милиция маҳаллаларга юриб мажлис қилаяпти. Ўтган йили Жиззах, Сирдарё, Қозоғистондан одамлар келиб теримга мардикорликка олиб кетган. Шу одамлар бу йил яна чиқиб кетмасин¸ деб маҳаллақўмларга қаттиқ топшириқ бераяпти. Шунинг учун маҳалла уйма-уй юриб¸ "сен пахтага чиқасан" деб списка қилаяпти. Унинг хоҳиши борми, йўқми сўраб ҳам ўтиргани йўқ, ҳаммаси мажбурий, дейди Озодлик манбаси.\nОзодлик ўз манбаларидан олинган бу хабарларга муносабат олиш учун Наманган вилояти ҳокимлиги билан боғланди. Ҳокимликнинг ўзини таништирмаган мулозими корхона ва ташкилотлар ходимлари пахтага сафарбар этилаётганини тасдиқлар экан, маҳаллаларда пахта терими учун пул йиғилаётганини инкор қилди.\nЖорий йилда Ўзбекистон ҳукумати Халқаро меҳнат ташкилоти экспертларига Ўзбекистондаги пахта теримини мониторинг қилишга рухсат берган.\nБироқ расмийлар пахта теримида мажбурий меҳнатдан фойдаланишни хаспўшлаш учун пахта теримига чиқадиган корхона ва ташкилотлар ходимларига бу “мажбурлов”ни “сотиб қўймаслик” ҳақида олдиндан огоҳлантираяпти.\nТошкент шаҳридаги корхоналардан бирида ишлаётган ишчи Озодлик радиосига ёзган мактубида бу ҳақда шундай дейди:\n“Мани исмим Шоҳруҳ. Озодликда Халқаро меҳнат ташкилоти Ўзбекистонга келгани ва кузатув олиб бориши ҳақида ўргандим. Бизни ҳам охирги уч йилдан бери Жиззахга пахтага олиб боришмоқда. Кимлар ва қачон бориши рўйхати тузилган. Халқаро ташкилотлар сўровнома олиб бориши ҳақида ҳам айтиб ўтишди. Ҳатто уларнинг саволларига қандай жавоб беришимиз ҳақидаям кўрсатма беришди. Яъни, биз, пахтага ўз хоҳишимиз билан, давлатимизга ёрдам бериш, иқтисодни кўтариш, ватан учун фидокорона меҳнат қилишимиз учун чиққанлигимизни айтишимиз лозим”, деб ёзади Тошкентдаги корхоналардан бирида ишлайдиган Шоҳруҳ.\nРасмий идоралар ва Озодлик манбалари йўллаган хабарлар мазмунига кўра, Ўзбекистонда бу йилги пахта ҳосилининг ҳам, асосан, давлат ва жамоат ташкилотлари, хусусий корхоналар ва айниқса, таълим муассасалари ходимлари, талабаларни мажбурлаб далага ҳайдаш орқали териб олиниши кутилмоқда.


Отабек Ғуломхўжаев: "VAR? Футболнинг жозибасини тушириб юбормайлик"\n1 апрель, 2021, 20:06\nТеглар:Отабек Ғуломхўжаев | ФК Андижон | Суперлига\n“Андижон” – “Машъал” (1:1) ўртасидаги беллашувидан кейин мезбонлар устози Отабек Ғуломхўжаев ўз фикрларини билдирди.\n- Бугун стадионга келган мухлисларга раҳмат. Улардан узр сўрайман. Негаки, жамоамни бугун танимадим. 90 дақиқа давомида футбол ўйнашмади, худди биринчи марта футболга тушгандек, ўзим ҳам ҳайрон қолдим, - дейди Ғуломхўжаев.\n- Нима етишмади, деб ўйлайсиз?\n- Сабабини ўрганамиз ва кўриб чиқамиз. Менимча, хато ўзимдан ўтди, шекилли. Аҳамият берган бўлсангиз, Жасур Жалолиддинов билан Дониёр Абдуманноповни асосий таркибда туширдим. Ҳолбуки, улар 15 соат йўл юриб, кеча машғулотга 3-4 соат қолганида етиб келганди. Шунингдек, анчадан бери асосий таркибда майдонга тушмаётган Бахтиёр Қосимовдан фойдаланганим ҳам хато бўлди. Бу ўйинга тайёрланган таркибни ўзгартириб юбордим. Шу менинг хатом бўлди. Шунинг учун ҳам бугун футбол бўлмади.\n- Стандарт вазиятларни фақат Жасур Жалолиддинов бажаряпти. Лекин кўнгилдагидек чиқмаяпти...\n- Жасур кўпроқ ўйинни ўзига олгиси келади. Бир вазиятда Камрон Саидазимов бурчакдан тепаман, деганда ҳам ўзи бажаришни истади. Бу борада унда қобилият бор. Аммо бугун чарчоқ аломати ҳам сезилди.\n- VAR туфайли ўйин анча тўхтаб қолди. Сизнингча, VAR футболга керакми?\n- Йўқ. Ўтган сафар ҳам айтдим, иложи бўлса, “Андижон” иштирокидаги ўйинларга VARдан фойдаланишмасин. Агар VARсиз ҳакам рақиб фойдасига қарор қабул қилса ҳам эътироз билдирмайман. Футболнинг жозибасини тушириб юбормайлик. Майдонда футбол ўйнаш керак. Унинг жозибаси нима билан? Бир пайтлари Марадона қўли билан гол урганда VAR бўлмаган-ку. Яна қайсидир голлар кимларнидир чемпион қилган ёки жаҳон чемпионатига олиб чиққан.\n- Рақибни қанчалик ўргангандингиз?\n- “Машъал”нинг охирги ўйинларини кўрдик. Масалан, “Металлург” билан баҳсда қарши ҳужумда ўйнади. Тезкор қарши ҳужумларда ҳаракат қилишларини билардик. Бу ўйинимизни кўриб чиқамиз. Футболчиларга доим тушунтирамиз. Охирги марта биринчи турда жамоамни танигандим, ундан кейин ўз жамоамни танимаяпман. Барибир ўзимизнинг услубимиз бўлиши керак ва буни амалга оширамиз.\n- Навбатдаги ўйинда “Металлург” билан ўйнайсизлар. Доим ғалабага ҳаракат қиламиз, деган гаплар бўлади. Аммо ғалаба учун ишонч борми?\n- Нимага ишонч бўлмайди? Агар ишонч бўлмаганида мен мураббий бўлмасдим ва бу ерга оғир вазиятда келмаган бўлардим. Биз албатта кучаямиз.\n- “Андижон” ҳужумчилари қачон гол уради, айниқса Боаке!\n- Ҳар доимгидек савол. Ҳозиргина буни мураббийлар билан муҳокама қилдик. Балки биз ундан тўғри фойдалана олмаётгандирмиз. Ёки у йигитларни тушунмаяпти. Тўртта турда 90 дақиқадан ўйнади, балки энди уни захирага олармиз.


Муштарийларимиз диққатига: АНОНС! — 21asr.uz\nГазетамизнинг келгуси сонларида парламентимиз фаолиятига бағишланган таҳлилий-танқидий мақолада бир қатор мунозарали, баҳсталаб фикр-мулоҳазалар илгари сурилмоқда.\n“Нега одамлар ўзларини қийнаётган муаммо ва мурожаатлари юзасидан овоз бериб, сайлаб қўйган депутат эшигини қоққандан кўра давлат ҳокимиятининг бошқа тизимларини афзал кўришмоқда?”;\n“Нима учун аҳоли муаммосига ечим топишда кўпроқ мурожаатнинг виртуал кўринишини танлаяпти? Нега ҳудудда истиқомат қилаётганлар фақатгина депутат улар ҳузурига келгандагина “айрим муаммо”ларини айтишяпти-ю, улар кетиши биланоқ яна виртуалликка эҳтиёж сезмоқда?\n“Виртуал демократия” вакиллик демократиясини “ютиб” юборадими?”\n“Аччиқ бўлса-да айтиш жоиз, жараён шу алпозда давом этаверса, аҳоли онгида “Бизга депутат керакми, ўзи?”, “Сиёсий партияга аъзо бўлишим шартми?” сингари саволлар пайдо бўла бошлайди. Бу янғлиғ сўроқлар йиғилиб, алалоқибат парламентнинг ижтимоий ва сиёсий имижига жиддий путур етказади; якунда ҳатто “Бизга парламент керакми, ўзи” деган саволни-да уйғотиши мумкин...”\n“Парламент ҳақиқий демократия минбарига айланмас экан, ишлар ўлда-жўлдалигича қолаверади. Шуниси аниқки, моҳиятан қаралганда, барча қонуний асос ва ваколатларга эга, юридик қолипи тайёр, аммо фаолият тарзи буни гоҳ тасдиқлайдиган, гоҳ инкор қиладиган парламент одамларда шубҳа уйғотади ва ишончсизлик ортиб бораверади...”\nЛўнда қилиб қайтганда, муаллиф вакиллик тизимидаги “депсиниш” ҳолатларига сиёсий жараёнлар кузатувчиси ўлароқ нигоҳ ташлайди.\nДемак, бизни кузатишда давом этинг!


НЕЪМАТ ҚАДРИ НОН МИСОЛИДА — KUKALDOSH.UZ\n14.12.2020 / - Мақолалар\nБаъзи вақтларда ҳадеб муаммодан гап очиб нолийдиган, бадбинлик кайфиятига тушиб қолган норози тоифа инсонларга дуч келамиз. Ўз устидаги, қўл остидаги ва ён-веридаги инсонларнинг қусур ва камчиликларига ҳаддан ортиқ диққат қаратиш натижасида ҳаёт гўзалликларини кўра олмаслик ҳамда кишилардаги фазилатлар ва яхши хислатларни қадрига етмаслик сифати шаклланганини кузатамиз. Бу тоифа инсон айтаётган сўзи-ю, қилаётган иши билан Аллоҳга ношукур бўлаётганини англамайди, ўзига берилган неъматларга менсимай қарайди.\nҚуръони каримда бир оят бор: «Агар Аллоҳ таолонинг неъматларини санасангиз унинг адоғига етолмайсиз, албатта инсон ўта золим ва ўта ношукурдир». Уни кўп эшитамиз ва тиловат қиламиз. Лекин ҳамиша тафаккур қилмаймиз.\nАллоҳ таоло ушбу ояти каримада неъмат сўзини кўплик шаклида эмас, балки бирлик шаклида зикр қилди. Яъни, барча неъматларни қўя турайлик, битта неъматнинг ҳам ҳисобига ета олмайсиз. Сизга берилган биттагина неъматнинг ҳақиқий қийматини бера олмайсиз. Буни англаш учун ўша неъмат қандай пайдо бўлгани ҳақида тафаккур қилиш кифоя.\nИмом Фахруддин Розий раҳматуллоҳи алайҳ “Мафотийҳул ғойб” номли тафсирларида қуйидаги мисолни келтирадилар: “Бир луқмани ютиш учун қўлга олар экансиз, ўша луқма олдин қандай ҳолатда бўлгани ва кейин нима бўлганига бир қаранг. Бир бурда нон сизга етиб келгунича бир қанча жараёнлардан ўтади. Аввал у буғдой эди, деҳқон уни ерга қадайди ва ҳар куни ҳолидан хабар олади. Унга сув озиқаси – ёмғир ёғади. Қуёш нур сочиб қувват беради. Шамоллар эсади, ой чиқади-ботади, юлдузлар тинмай айланади. Қисқаси, пишиб етилгунича бутун борлиқ унинг хизматида бўлади. Униб-ўсиб етилгач, уни ўриб олиш учун темир асбоб-ускуналар ишга тушади. Териб олинган ҳосил тегирмонда ун қилинади».\nТайёр ун қадоқланади, уловларга ортилади, қадимда от, арава ёки туяда ташилган бўлса, ҳозирги кунимизда кема, самолёт, поезд ва юк машиналарда нон заводларига ёки дўконларга етиб келади. Уни сотиб олиб, уйга келтирамиз. Нон қиламиз. Йўқ, шошмай туринг. Нон пишиши учун иссиқлик керак. Электр қувватини ишлатамиз. Бўлса, газ, бўлмаса, ўтин ё кўмир ёқамиз. Яна қанчадан-қанча биз билмаган, фикр қилмаган, назаримиз илмаган шарту шароит ва сабаблар, нарса ва кимсалар шу бир дона нон дастурхонимизга етиб келиши учун хизмат қилдийкан?! Қани, уларнинг ҳисобига етадиган азамат борми?! Йўқ, албатта. Биз бор-йўғи тафаккур қила туриб бир бурда ноннинг вужудга келишида бутун борлиқнинг хизмати бор дея оламиз, холос. Бу ҳали ҳаммаси эмас.\nНон истеъмол қилишимиз билан жағ, тиш ва тил ишга тушади. Ички аъзоларнинг ҳар бири ўз функциясини бажариб, ичга тушган массани танамиз учун керакли қувватга айлантиради. Ортиқчасини чиқитга ажратиб беради.\nБир бўлак нондан иборат ризқимиз вужудга келиши ва танамизга сингиши учун бутун борлиқни хизмат қилдириб қўйган Аллоҳ барча нуқсонлардан Пок Зот. Энди бир ўзимизни кузатайлик. Айрим вақтларда таом ея туриб Аллоҳ таолонинг исмини ёд этишни унутамиз. Ҳатто бир марта ҳам Аллоҳ номини эсламайдиганлар бор.\nШундай юртда яшаймизки, Меҳрибон Роббимиз бизга жуда кўп ноз-неъматларни бериб қўйган. Дунёда юз миллионлаб инсонлар бундай неъматлардан бебаҳра бўлиб яшамоқда. Кимдир сувсизликдан, кимдир эса бошпанаси йўқлигидан азият чекиб кун кечирмоқда. Бизга берилган неъматлар учун Аллоҳга тилимиз ва дилимиз билан шукроналар айтиб ҳаёт кечиришимиз ҳамда шукр қилувчилар сафида бўлишга барча имкониятларимизни солишимиз керак. Шунда Аллоҳ таоло неъматни яна ҳам зиёда қилади ва топаётганларимизга барака беради. Зеро, Иброҳим сурасининг 7-оятида Аллоҳ таолонинг “Қасамки, агар шукр қилсангиз, албатта, сизга зиёда қилурман. Агар куфрони неъмат қилсангиз, албатта менинг азобим ўта қаттиқдир», деган ваъдаси бор.\nПарвардигоро, бизларга ва ота-оналаримизга берган неъматларингга шукр қилишимиз, Ўзинг рози бўладиган солиҳ амалларни қилмоғимиз ва солиҳ бандаларинг қаторига кирмоғимиз учун Ўзинг бизга тавфиқ бер!\n«Кўкалдош» ўрта махсус ислом билим юрти Р.Ахунджанов\nЁшларимизни интернетдаги мафкуравий таҳдидлардан асрайлик\nДангасалик ўлимнинг укасидир


Туркия етакчисининг сўзларига кўра, Европа исломофобиядан тезроқ халос бўлиши лозим. Акс ҳолда бу унинг емирилишига сабаб бўлиши мумкин.\nТОШКЕНТ, 25 окт — Sputnik. Туркия президенти Ражаб Тоййиб Эрдоған Европа “мусулмонларга қарши фронт очиб”, ўз кунининг якунланишига тайёргарликни бошлаганини маълум қилди.\n“Европа аслида мусулмонларга қарши ўзининг фронти билан ўз якунини ҳозирламоқда. Агар Европа давлатлари сиёсий ва иқтисодий жиҳатдан қайта қурилган глобал тизимдаги мавқеларини сақламоқчи бўлсалар, улар ўз таналарида ушбу исломофобия касаллигидан халос бўлишлари керак. Акс ҳолда, ушбу касаллик бутун Европани Франциядан Германияга қадар емиради”, - деди Эрдоған. Унинг сўзларидан Sputnik Туркия иқтибос келтирган.\nУ Германия ҳуқуқни муҳофаза қилиш органларининг Берлиндаги Мавлоно масжидида ўтказган амалиётига шундай изоҳ берган. Туркия етакчиси “Европа фашизми” янги босқичга чиқаётганлигини таъкидлаган.\nАввалроқ ОАВлар 21 октябрь куни Берлиндаги Мавлоно масжидида рейд ўтказилганини хабар қилган эди. Германия полициячилар бомдод намози вақтида масжидга бостириб кирган ва фирибгарлик иши бўйича тинтув ўтказган. Ниқобда бўлган 150 га яқин полициячи пойабзаллари билан жойнамозлар устидан юришган. Полиция масжид коронавирус пандемияси келтириб чиқарган инқироз сабаб 70 минг евро субсидияни ноқонуний ўзлаштирган деб ҳисобламоқда.


Европа давлатлари компаниялари Ўзбекистонга саёҳат уюштириш бўйича тақдимотлар ўтказди\nАМСТЕРДАМ-ЛЮКСЕМБУРГ, 22 январь. /«Дунё» АА/. Нидерландия ва Люксембургда ўтган сайёҳлик ярмаркаларида Ўзбекистонга саёҳат уюштириш бўйича тақдимотлар ўтказилди, деб хабар қилмоқда «Дунё» АА мухбири.\nНидерландиянинг Утрехт шаҳрида ва Люксембургдаги «LuxExpo» кўргазмалар марказида ташкил этилган анъанавий кўргазмаларда Нидерландия, Германия ва Бельгия ўндан ортиқ туркомпаниялари айни йўналишда иш олиб борди.\nЯнги йилнинг бошланиши Европада йирик сайёҳлик ярмаркаларига бой бўлади. Нидерландия ва Люксембургда ўтказилган тадбирларда Ўзбекистоннинг Бенилюкс давлатларидаги дипломатик ваколатхонаси ва маҳаллий сайёҳлик агентликлари томонидан мамлакатимиз туристик салоҳияти намойиш этилди.\nУтрехт шаҳрида «Vakantiebeurs - 2020» халқаро сайёҳлик ярмаркасида 90 дан ортиқ мамлакатдан 1 150 га яқин миллий ва халқаро сайёҳлик ташкилоти, авиакомпаниялар вакиллари иштирок этди.\nАнжуманда мамлакатимизга саёҳат уюштириш бўйича мезбон давлатнинг «Central Asia Reizen», «Sunita Travel», «VNC Asia Travel», «Fox Verre Reizen», «Djoser», «Dim Sum Reizen», «Koningaap», «Tiara Tours», «Sawadee» каби йирик туристик компаниялари ўз хизматларини тақдим этгани европаликларнинг бой тарих ва нодир маданий мерос объектларига эга юртимизга саёҳат қилиш истагининг ортиб бораётганидан далолат бўлди.\nШунингдек, Люксембургдаги «LuxExpo» кўргазмалар марказида ташкил этилган «Vakanz» анъанавий кўргазмасида ҳам мамлакатимиз туристик имкониятлари иштирокчилар эътиборига тақдим этилди. Тадбир Бельгия ва Германиянинг «Sensations Travel Designer» ва «Ikarus Tours» сайёҳлик фирмалари томонидан уюштирилди.\nТақдимотларда Ўзбекистоннинг замонавий ривожланиши, бой тарихий ва маданий мероси, шунингдек, сайёҳлик имкониятлари ҳақида маълумот берилди. Иштирокчилар учун турли йўналишларда, жумладан, экологик, зиёрат, тиббиёт, қишки тоғ туризми ва ҳордиқ чиқаришнинг бошқа йўналишлари бўйича таклифлар берилди.\nТадбир доирасида “Дунё” АА мухбири меҳмонлар ва иштирокчиларнинг мамлакатимиз туристик салоҳияти, кўргазмаларда мамлакатимизга оид тақдимотлар ҳақидаги фикр-мулоҳазалари билан қизиқди.\nНиколет ГАРРИЦЕН, «Dominicus» нашрининг кадрлар ва реклама бўйича директори (Нидерландия):\n– Нашримиз дунё бўйича турли мамлакатлар ҳақида туркум материаллар чоп этиб келади. Бу йил Ўзбекистоннинг саёҳлик салоҳиятига бағишланган янги қўлланмани нашр этишни режалаштирганмиз. Бугун Марказий Осиё минтақасига туристик турлар сезиларли ортган. Буюк ипак йўли маркази бўйлаб сайёҳатлар уюштираётган Европа компаниялари сонининг ортиб бораётгани ҳам шундан далолат. Айни пайтда Ўзбекистон ҳақида қўлланмалар тайёрлашга мутахассисларни жалб қилганмиз. Саъй-ҳаракатларимиз Ўзбекистонга саёҳат қиладиган туристлар сонини оширишга хизмат қилса мамнун бўламиз.\nЮлия БЕКИРОВА, “Canaan Travel” сайёҳлик фирмаси департаменти директори (Ўзбекистон):\n– Кўргазмада мамлакатимиз сайёҳлик салоҳиятини намойиш этдик. Стендларда ҳудудларимиз тарихи, маданий мероси намуналари ҳақида маълумотлар тақдим этилди. Иштирокчилар орасида Ўзбекистон ҳақида атрофлича маълумотга эга қатнашчилар ҳам, бу ҳақида илк бор эшитаётганлар ҳам бор эди. Ўзбекистонда бўлган сайёҳлар эса ўз таассуротлари билан ўртоқлашди.\nДавлатимиз раҳбарининг ташаббуси билан қатор давлатлар фуқаролари учун виза тартибининг бекор қилингани ва соддалаштирилгани Ўзбекистонга ташриф буюраётган сайёҳлар сонини сезиларли оширишга хизмат қилмоқда, юртимиз сайёҳлик брендини кенг тарғиб этишга имкон яратмоқда.\nЎзбекистон ташаббуси билан «Тикланиш йўл...\nТуризм соҳасига етказилган зарарларни бартараф этиш, ушбу соҳани тиклаш масалаларида мамла...\nҲинд компанияси Самарқанд ва Бухорода ме...\nЎзбекистонда туризм соҳасини ривожлантириш учун қулай шарт-шароитларни яратиш бўйича амалг...\nЖаҳон туризм ташкилоти сайёҳлик соҳаси в...\nЖаҳон савдо ташкилотининг Коммуникация масалалари бўйича директори Макело Риси; “BBC” саёҳ...


Ўзбекистонда 18 май куни барча музейлар бепул хизмат кўрсатади - 17.05.2022, Sputnik Ўзбекистон\nЎзбекистонда 18 май куни барча музейлар бепул хизмат кўрсатади\n18 май халқаро музейлар куни муносабати билан бир қатор музейларда ўнлаб байрам дастурлари ва янги кўргазмалар очилади. 17.05.2022, Sputnik Ўзбекистон\nТОШКЕНТ, 17 май — Sputnik. 18 май куни барча музейлар ташриф буюрувчилар учун бепул хизмат кўрсатади. Бу ҳақда АОКАда ўтказилган брифингда Маданий мерос агентлиги ахборот хизмати раҳбари Моҳинур Имомова маълум қилди. Эртага Ўзбекистонда барча музейларда халқаро музейлар куни кенг нишонланади. Шу куни “Очиқ эшиклар куни” ўтказилади ва ўнлаб байрам дастурлари ҳамда янги кўргазмалар очилади.Музейларда ўтказиладиган тадбирлар:Моҳинур Имомованинг сўзларига кўра, музейларга ўтган йилда 3 158 928 нафар маҳаллий ва хорижий сайёҳ ташриф буюрган. Музейлар томонидан жами 8 миллиарддан зиёд пуллик хизмат кўрсатилган.Маълумот учун, бугунги кунда республикада жами 124 та музей ва унинг филиаллари фаолият юритиб келмоқда. Республика музейлари фондларида жами 2 553 056 та музей ашёси ва коллекцияси мавжуд.Ҳозирда давлат музейларидаги чипта нархлари ўқувчи ва талабаларга 2 000—5 000 сўм, маҳаллий фуқароларга 2 000—25 000 сўм, хорижий фуқароларга 10 000—35 000 сўм этиб белгиланган.\n18 май халқаро музейлар куни муносабати билан бир қатор музейларда ўнлаб байрам дастурлари ва янги кўргазмалар очилади.\nТОШКЕНТ, 17 май — Sputnik. 18 май куни барча музейлар ташриф буюрувчилар учун бепул хизмат кўрсатади. Бу ҳақда АОКАда ўтказилган брифингда Маданий мерос агентлиги ахборот хизмати раҳбари Моҳинур Имомова маълум қилди.\nЭртага Ўзбекистонда барча музейларда халқаро музейлар куни кенг нишонланади. Шу куни “Очиқ эшиклар куни” ўтказилади ва ўнлаб байрам дастурлари ҳамда янги кўргазмалар очилади.\nМузейларда ўтказиладиган тадбирлар:\nҚорақалпоғистон давлат санъат музейида Сапакешванинг “Маҳорат дарси” ;\nБухоро давлат музей-қўриқхонасида “Музейга қимматли қўлёзмалар ва ҳужжатлар тақдим қилган инсонлар” кўргазмаси;\nЖиззах вилоят тарихи ва маданияти давлат музейида "Музейлар мозийдан сўзлайди" мавзусида тадбир;\nҚашқадарё вилоят тарихи ва маданияти давлат музейида Қарши шаҳридаги “Ватанпарварлар” боғидаги “Блиндаж” кўргазмаси ҳамда “Музейларнинг маданий меросимизни асрашдаги аҳамияти” мавзусида давра суҳбати;\nШаҳрисабз давлат музей-қўриқхонасида “Очиқ эшиклар куни”, “Музейлар -тарихимиз кузгуси” номли тадбир;\nСамарқанд давлат музей-қўриқхонаси олтин хазинаси номли кўргазма, музейлар экспозитсиялари каталогларининг тақдимоти;\nТошкент вилояти Ангрен шаҳар тарихи музейида “Музейда тун” лойиҳаси доирасида “Тарихни забт этган осмон” номли тунги саёҳат, кўргазмаси;\nЎзбекистон давлат табиат музейи “Ўзбекистон давлат табиат музейи тарихи” номли кўргазмалар.\nМоҳинур Имомованинг сўзларига кўра, музейларга ўтган йилда 3 158 928 нафар маҳаллий ва хорижий сайёҳ ташриф буюрган. Музейлар томонидан жами 8 миллиарддан зиёд пуллик хизмат кўрсатилган.\nМаълумот учун, бугунги кунда республикада жами 124 та музей ва унинг филиаллари фаолият юритиб келмоқда. Республика музейлари фондларида жами 2 553 056 та музей ашёси ва коллекцияси мавжуд.\nҲозирда давлат музейларидаги чипта нархлари ўқувчи ва талабаларга 2 000—5 000 сўм, маҳаллий фуқароларга 2 000—25 000 сўм, хорижий фуқароларга 10 000—35 000 сўм этиб белгиланган.


СУДЬЯЛАР ОЛИЙ МАКТАБИДАГИ ЯНГИЧА ЁНДАШУВЛАР\n26 Май 2022 143\nЎзбекистон Республикаси Судьялар олий кенгаши ҳузуридаги Судьялар олий мактабининг олдида турган муҳим вазифалардан бири – судьялар ва судлар аппарати ходимларига янги жамиятда рўй бераётган туб демократик ислоҳотларнинг мазмун ва моҳиятини етказиш, касбий, жумладан ҳуқуқ нормаларини шарҳлаш ва қўллаш масалаларига доир кўникма ва қобилиятларни такомиллаштиришга қаратилган, давомийлиги икки ҳафтадан кам бўлмаган муддат давомида малака ошириш курсларини ташкил этишдир.\nУшбу муҳим вазифани самарали амалга ошириш мақсадида сўнгги пайтларда Судьялар олий мактабида янгича ёндашувлар асосида бир қанча амалий ишлар қилинмоқда.\nБиринчидан, Судьялар олий кенгаши, Олий суд билан ҳамкорликда икки ҳафталик малака ошириш курсида ўқиши лозим бўлган судьяларни танлаб олиш жараёнида уларнинг фаолияти чуқур таҳлил қилинмоқда.\nБунда ҳар бир йўналиш бўйича судьялар томонидан қабул қилинаётган суд ҳужжатларининг сифати, амалиётда қонунларни тўғри қўллай билиши (квалификация), судьялик фаолиятини тўлақонли амалга ошириш ва судлар ишини ташкил этиш лаёқати алоҳида эътиборга олинади. Айни пайтда тингловчилар асосан вилоят, туман (шаҳар) судларидан сараланиб ўқитилмоқда.\nИккинчидан, икки ҳафталик малака ошириш курсига қўйиладиган дарс мавзулари Судьялар олий мактаби кафедралари томонидан юқорида кўрсатиб ўтилган ўрганиш натижалари таҳлиллари асосида, қайси йўналиш судларига қандай дарс машғулотлари зарурияти борлигини инобатга олган ҳолда дарс жадвалларига қўйилмоқда.\nУчинчидан, дарс машғулотларини олиб борадиган ўқитувчиларнинг билими, тажрибаси, педагогик қобилияти, дунёқараши ҳисобга олинган ҳолда саралаб жалб этилмоқда.\nТўртинчидан, малака ошириш курсини ҳар томонлама самарали ва сифатли ташкил этиш мақсадида қуйидагиларга эътибор қаратилмоқда:\n- икки ҳафталик малака ошириш курсида ўқийдиган тингловчиларнинг таркибини ўқув бошланишидан камида 10 кун олдин аниқлаштирилмоқда;\n- тингловчиларнинг малака ошириш курси бошланганидан то тугагунигача бўлган даврда қатъий тартиб-интизомга бўйсуниб, дарс жараёнида фаол иштирок этишини таъминлашга қаратилган чора-тадбирлар кучайтирилмоқда;\n- икки ҳафталик малака ошириш курсида ўқийдиган ҳар бир гуруҳ тингловчилари учун ахборот алмашиш, ўзаро мулоқот майдонини яратиш мақсадида телеграмм каналини ташкил этиш амалиёти вужудга келди;\n- малака ошириш курсини муваффақиятли тугатган тингловчиларга Сертификатларни тантанали топшириш бўйича ҳам янги тизим жорий этилди. Тошкент шаҳри ва Тошкент вилояти судлари тингловчиларига Судьялар олий мактаби раҳбарияти томонидан шахсан топшириш, Қорақалпоғистон Республикаси ва вилоятларда эса малака ҳайъати комиссиялари ёки вилоят судлари раислари томонидан тантанали равишда топшириш амалиёти йўлга қўйилди. Уларга бериладиган Сертификатлар дизайни тубдан янгиланди.\n2022 йилнинг 28 май куни Олий мактабда жорий йилнинг 16 майдан 28 майга қадар икки ҳафталик малака ошириш курсида ўқиган судьялар ва судлар аппарати ходимлари учун якуний тест имтиҳони ўтказилди.\nБу галги малака ошириш курсида жиноят ҳамда фуқаролик ишлари бўйича судлар судьялари, шунингдек иқтисодий судлар аппарати ходимлари таҳсил олишди.\nОнлайн тарзда ўтказилган имтиҳонда барча тингловчилар “ZOOM” платформаси орқали edu.sudya.uz сайтида жойлаштирилган 30 та тест саволига 30 дақиқа давомида жавоб беришди.\nТест жараёнида Судьялар олий мактаби ходимлари тингловчиларнинг тест саволлари жавобини кимдандир сўраб олмаслиги, ўқув қўлланма ёки бирон-бир дарсликдан фойдаланмасликлари учун компьютерда ўрнатилган камера орқали “ZOOM” платформасида кузатиб боришди.\nМалака ошириш курсларининг якуний имтиҳонлари учун ишлаб чиқилган махсус дастур ҳар томонлама холислик ва шаффофликни таъминлашга хизмат қилади. Имтиҳон жараёнида инсон омили кам иштирок этади. Гап шундаки, имтиҳон топшираётган тингловчилар тест саволларини ечиб бўлиб экрандаги “Тугатиш” тугмачасини босишлари билан улар тўплаган балл экранда кўринади.\nИмтиҳон жараёнида тингловчиларнинг дарсларни ўзлаштириш даражаси ортганлиги кузатилди. Лекин, техник нуқтаи назардан баъзи бир хато ва камчиликларга ҳам йўл қўйилди. Яъни, тингловчилар тестларни ечиб бўлгач, экрандаги “Тугатиш” тугмачасини босиши кераклиги бир неча бор огоҳлантирилган бўлса-да фуқаролик йўналишида таҳсил олган 2 нафар тингловчи биринчи саволга жавоб бериб бўлишлари билан “Тугатиш” тугмачасини босиб имтиҳондан чиқиб кетишига сабабчи бўлди. Бу техник хато бўлганлиги сабабли ушбу икки тингловчига қайта имтиҳон топшириш имконияти берилди ва улар юқори натижалар билан тест саволларига жавоб беришди.\nҚуйида тингловчиларнинг малака ошириш курсидан олган таассуротларини эътиборингизга ҳавола қиламиз:\n– Малака ошириш курсида қўйилган дасрларнинг барчаси биз учун муҳим бўлди, деб ўйлайман, – дейди жиноят ишлари бўйича Андижон вилоят Қўрғонтепа туман судининг судьяси Озодбек Неъматиллаев.\n– Мисол учун “Стресс ва стрессни келтириб чиқарувчи ҳолатларни бошқариш” фанини олайлик. Судга иши тушган фуқароларнинг деярли барчаси кучли стресс ҳолатида бўлади, кимдир пулини ололмаган, кимдир ажрашяпти, яна кимнингдир корхонаси касодга учраб ходимларига ҳақ беролмаганидан иши судга оширилган, яна биров эса ноҳақ тухматга учраган. Бундай вақтларда уларнинг кўп қисми оғир стрессдан нотўғри ҳаракатни амалга ошириши ёки ноўрин сўз айтиб қўйиши мумкин. Ана шундай вазиятда биз судьялар ҳам уларга қўшилиб стрессга берилмасдан аксинча ўзимизни босиб ҳақ йўлни топишимиз керак. Бу нарсаларни кўпчилик билса-да амалга келганда инсонда чалғиб қолиши мумкин. Ушбу дарсдаги ўгитлар орқали биз стрессдан чиқиш учун яхшигина кўникмага эга бўлдик ва бу бизнинг кейинги фаолиятимизда ижобий натижа беришига аминман.\n– Илм ўрганиш фақатгина мактабдан университет ёшигача бўлган ёшларга хос эмас, – дейди фуқаролик ишлари бўйича Термиз туманлараро судининг раиси Журъат Нафасов.\n– Судяьлар олий мактабидаги икки ҳафталик малака ошириш курси орқали биз судьялик касби учун зарур бўлган билим ва кўникмаларимизни чуқурлаштириб, амалиёт учун катта сармоя тўпладик, деб ҳисоблайман. Хусусан, менда бу низоларнинг келиб чиқиши, иш жараёнида низоларни ҳал қилишнинг самарали усулларини ўргатадиган Конфликтология фани жуда катта таассурот қолдирди. Боиси, ҳеч бир инсон ўзини низолардан доимий мухофаза килинганман, деб ҳисоблай олмайди. Чунки, конфликтлар баъзан кутилмаган ҳолда вужудга келиши ҳамда инсон ҳаёт тарзини тубдан ўзгартириб юбориши мумкин. Низо ҳар бир инсон ҳаётининг ажралмас қисмидир. Биз судьялар эса бутун фаолиятимиз давомида инсонлар ўртасидаги низоли вазиятларни ечиш йўлида ишлаймиз. Шунинг учун бу фан судьяларга жуда зарур, деб биламан.\n– Биз суд аппарати ходимларининг эпчиллигимиз, вақтдан унумли фойдаланишимиз судьяларимизнинг ишини олдинга юришида сезиларли таъсир қилади, – дейди Яккабоғ туманлараро иқтисодий судининг судья ёрдамчиси Мухриддин Эшдавлатов.\n– Икки ҳафталик қисқа курс давомида вақтни тўғри бошқариш бўйича ташкил этилган дарс орқали ўзим учун муҳим тавсияларни олдим. Хусусан, ишлаш қобилияти ва ҳис-туйғуни бошқариш, мақсадни тўғри режалаштириш, вазифаларни белгилаш ва амалга ошириш, олдиндан қўйилган мақсадга эришиш ҳамда хулоса чиқариш. Жамиятда ҳамма кишилар ҳам вақтни бошқариш кўникмасини ўзлаштириша олмайди. Шундай кўникмага эга бўлиб, ундан фойдаланганлар эса муваффақиятга эришадилар.\nИкки ҳафталик малака ошириш курсида таълим олган жиноят судларидан 14 нафар тингловчидан 10 нафари имтиҳондан ўтди, 4 киши имтиҳонни муваффақиятли топшира олмади. Фуқаролик судларининг 14 нафаридан 13 нафари тестда юқори натижани олди, фақатгина 1 нафар тингловчи имтиҳондан ўта олмади. Иқтисодий судлар аппарати ходимларининг 13 тасидан 5 нафари тестдан ўтолмади, 8 нафари имтиҳонни муваффақиятли топширди.\nЎрни келганда шуни ҳам алоҳида қайд этиш жоизки, малака ошириш курсида ўқиб, якуний имтиҳонни муваффақиятли топширган судьяларга Ўзбекистон Республикаси Судьялар олий кенгаши томонидан жорий этилган Рейтинг балларига +3 балл қўшилади. Аксинча якуний имтиҳондан ўта олмаган судьяларнинг тўпланган Рейтинг балларидан -3 балл олиб ташланади.\nПировард мақсад, бугунги кун судьясининг касбий билим ва кўникмаларини чуқурлаштириш ва суд маъмуриятчилигини юритиш кўникмаларини эгаллашга, шунингдек иш ва бошқарувни ташкил этишнинг инновацион шакл ва услубларини ўзлаштиришга қаратилган.\nЎЗБЕКИСТОН КОНСТИТУЦИЯСИНИ ЎЗГАРТИРИШГА ОИД ҚОНУН ЛОЙИҲАСИ МУҲОКАМАДА\n28 Июнь 2022 47\nБЎЛАЖАК ТИНЧЛИК ПОСБОНЛАРИ БИЛАН ОЧИҚ МУЛОҚОТ ТАФСИЛОТЛАРИ\n22 Июнь 2022 93


Дунёга машҳур “The Ring” журнали бир нечта номинация бўйича 2018 йилнинг энг яхши спортчилари бўлиш учун даъвогарлар рўйхатини эълон қилди.\nЭътиборлиси шундаки, мазкур нуфузли танлов лауреатлари қаторига “Рио-2016” Олимпиадаси ва жаҳон чемпионати совриндори Муроджон Аҳмадалиев ҳам номзодлар қаторига киритилди. Айни вақтда профессионал боксдаги фаолиятида енгил вазн тоифасида мағлубиятсиз одимлаётган халқаро тоифадаги спорт устаси Муроджон “Йилнинг энг яхши ёш боксчиси” номинациясида ғолиб бўлиш учун асосий даъвогар бўлиб турибди.\nЧустлик иқтидор соҳиби Аҳмадалиевдан ташқари “Йилнинг энг яхши ёш боксчиси” бўлишга Жошуа Буатси, Жерон Эннис, Филип Хргович ва Теофимо Лопесларнинг номлари даъвогарлар сифатида кўрсатилган.\nТаъкидлаш жоиз, Муроджон Аҳмадалиев “профи-бокс”нинг енгил вазн (55,3 кг) тоифаси WBA йўналиши рейтингида айни пайтда 1-ўринни эгаллаб турибди. Ҳамюртимиз WBA чемпионлик камари соҳиби америкалик Даниэль Романнинг асосий рақиб сифатида қаралмоқда.\nМаълумот ўртнида, 24 ёшли боксчимиз шу йил 24 ноябрда америкалик Исаак Заратега қарши рингга чиқиб, нокаут эвазига ғалабани қўлга киритиб, ўзининг WBA Intercontinental камарини ҳимоя қилган эди.\n“Энг улуғ, энг азиз”\nМуроджон Аҳмадалиев рақибини 1-раунддаёқ нокаутга учратиб, камида бронзани нақд қилди\nТрамп инаугурация маросимига жаҳоннинг бош юлдузи келишини маълум қилди\nАҚШнинг сайланган президенти Дональд Трамп айрим Голливуд юлдузларининг инаугурация маросимига келмаслик тўғрисидаги қарорига изоҳ бериб ўтди.\nяхши энг Муроджон мумкин жаҳоннинг ёш бўлиши боксчиcи


Сайёрамизнинг энг қиммат 10 футболчиси » Ўзбекистон янгиликлари – Zamin.uz\n11-02-2015 | 22:03\nZAMIN.UZ / Спорт / 11 Феврал 2015 года4 554\nСайёрамизда футбол етакчи спорт тури ҳисобланади. Шундай экан футболчиларга бўлган эътибор ҳам шунга ярашадир. Охирги йилларда клублар таркибдаги юлдузларини сақлаб қолишлари учун товон пулини ошириш одат тусига кирди. Натижада, товон пулини тўлаш ҳар қандай чўнгтаги бақувват клубга ҳам оғирлик қилмоқда. Қуйида эътиборингизга дунёдаги энг қимматбаҳо футболчилар ўнлиги билан таништириб ўтамиз.Лионель МЕССИ - 120 миллион евроБиласизми, аслида Мессининг нархи 120 миллион евро турмайди. “Барселона” уни 250 миллион еврога сотиши мумкин. Лекин харидор бўлиб чиққан клуб 250 евродан ташқари, яна шунча бонус пул тўлайди. “Челси” ва ПСЖ жамоалари аргентиналик футболсига қизиқмоқда. Бироқ бу футболчилар юқорида кўрсатилган товон пулини тўлаб қўйишади ва кейинчалик уни трансфери ҳуқуқини қўлга киритади. Акс ҳолда “Барселона” бу нархдан камига Мессини қўйиб юбормаслиги табиий. Кўрамиз, яқин йиллар ичида Лео Мессини бирорта мард жамоа чиқиб, шу суммага сотиб оладимикан?Криштиану РОНАЛДУ - 120 миллион евроНега Роналдуни нархи билан Мессиники бир хил деб ўйлаётгандирсизлар. Португалиялик мегаюлдузни “Реал” 94 миллион еврога сотиб олганди. Орадан йиллар ўтиб унинг нархи 120 миллионга кўтарилди. Мадридликлар айнан шу баҳога уни сотиши мумкин. Лекин “Манчестер Юнайтед” Роналду учун 160 миллион евро таклиф қилиб юборгани ҳар қандай математикни диққатини ўзига қаратмасдан қолмайди. Криштиану эса товон пули ҳам айнан шунчани ташкил қилади. “Реал”ни ҳозирги кунда 120 миллион евро эмас, уни жамоада сақлаб қолиш муҳим ҳисобланмоқда. Гарет БЭЙЛ - 80 миллион евро“Реал” Бэйлни салкам 100 миллион еврога сотиб олди. Бироқ ҳозирда унинг нархида пасайиш юзага келди. Негаки, мутахассислар фикрича, Гарет мадридликларга келганидан сўнг ўйинида сустлашиш бўлган. У кўпроқ Криштиану Роналдуни соясида қолиб кетмоқда. Шунинг учун ҳам Бэйлни трансферини қўлга киритишни истаганлар “Реал” сингари 100 миллион евро сарфлашлари шарт эмас. Аксинча, 80 миллион евро тўлаб ҳам буни амалга оширишлари мумкин. Уэльслик тезкор ярим ҳимоячи учун айни пайтда “Манчестер Юнайтед”, ПСЖ жамоалари катта қизиқиш билдирмоқда. НЕЙМАР - 70 миллион евроНеймарни “Барселона” қанча маблағга сотиб олгани ҳалигча бизга маълум эмас. Шундай бўлишига қарамай, Неймарни мутахассислар 70 миллион евро дея баҳолашган. 2013 йилда бразилиялик иқтидор эгасини 60 миллион еврога чамалашганди. Орадан бир йил ўтганидан сўнг унинг нархи яна қўшимча 10 миллионга ўсди. Трансфер баҳолари билан шуғулланидиган “transfermarket” интернет ходимлари Неймарни нархи яқин йиллар ичида 100 миллион евродан ўтиб кетишини тахмин қилмоқда.Анхель ДИ МАРИЯ - 65 миллион евроАргентиналик футболчи ўзининг юқори чўққисига чиқди десак хато бўлмайди. Ўтган йили “Реал”да тўп сурганида унинг баҳоси 30 миллион еврога баҳоланганди. Чемпионлар лигасида мадридликлар билан ғолиб бўлганидан кейин “Манчестер Юнайтед” 75 миллион еврога сотиб олди. Минг афсуски, инглиз юртида унинг ишлари юришмаётгани туфайли, Ди Марияни нархида пасайиш бўлмоқда. Бу ҳолат вақтинчалик дейиш мумкин. Хамес РОДРИГЕС - 60 миллион евроТрансфер савдоси баланд-пастликлардан иборатдир. 2013 йилда “Монако” Хамес Родригесни 35 миллион еврога харид қилди. Бир йил ўтиб эса уни 80 миллионга “Реал”га жўнатмоқда. Эътибор беринг, бир футболчи орқали князликлар салкам 45 миллион евро даромад олди. Бироқ “Реал”га келган футболчининг айни палладаги суммаси 60 миллионга тенг. Кейинчалик нарх ошиши мумкин деган тахминлар ҳам йўқ эмас. Луис СУАРЕС - 60 миллион евроЎтган йили “Барселона” жамоаси уругвайлик ҳужумчини “Ливерпуль”дан 80 миллион еврога харид қилди. Шу трансфер амалга оширилганидан сўнг Суаресни нархи янада ошиши мумкин деган тахмин қилинганди. Аммо, Месси бор экан, ҳар қандай ҳужумчини эркин тўп суриши қийин бўлади. Луис Суаресга айни паллада 60 миллион еврога баҳоланмоқда. Кўриб турибсизки, уругвайлик футболчи бир йил ичида нархи 20 миллион еврога тушиб кетди. Радамель ФАЛЬКАО - 55 миллион евроФалькао ҳам бир неча йил ичида кескин равишда нархини йўқотди. Бунга унинг жаҳон чемпионати олдидан олган жиддий жароҳати сабаб бўлди. Шундан кейин Радамелга бўлган қизиқиш ҳам анча сўнди. “Манчестер Юнайтед”га келган тўпурар футболчи айни пайтда аввалгидек ўйин кўрсата олганича йўқ. Инглиз футболига Радамель Фалькаони ҳам ишлари юришмаяпти. Бу эса колумбиялик ўйинчини нархини янада тушиб кетишига туртки бўлади. Лука МОДРИЧ - 55 миллион евроМодрични 2013 йилда нархи бирданига тушиб кетади. Бундан фойдаланиб қолган “Реал” уни унчалик қиммат бўлмаган нархга харид қилди. Мадрид жамоасига ўйинлариин янада очилиб, ўзини ҳар тарафлама кўрсатишни бошлаган Лука Модрични қиймати 15 миллион еврога баландлади. Футболчининг баҳосини ошишида мадридликлар жамоаси асосий таркибидан муқим жой олгани сабаб бўлди. Жорий мавсумда Карло Анчеллотти Модрични ҳаракатларидан қониқиш ҳосил қилаётганлигини таъкидлаб ўтмоқда. Демак, 2015 йилда Лука Модрични баҳоси кўтарилиши кутилмоқда. Поль ПОГБА - 50 миллион евроЖаҳон футболининг ёрқин ёш футболчиларидан бири Погба ҳисобланади. Эътиборлиси, Поль Погба учун “Реал” ва ПСЖ жамоалари қаттиқ қизиқишмоқда. Бу жамоалар “Ювентус” учун Полни сотиб олиш бўйича 100 миллион евро таклиф қилмоқда. Лекин мутахассислар франциялик иқтидорли ярим ҳимоячи учун кўрсатилаётган сумма кўплик қилишини тахмин қилишмоқда. Шу боисдан 50 миллион евро энг маъқул вариантдир. Шунингдек, ушбу рўйхатда Давид Де Хеа 50 миллион еврога, Уэйн Руни 45 миллион еврога, Карим Бензема 45 миллион еврога, Андреас Иниьеста 40 миллион еврога баҳоланмоқда. САМАНДАРБЕК тайёрлади.Манба: www.arena.uz


ЮНЕСКОнинг қарори: Ақсо – мутлақо исломий меросдир\nБирлашган миллатлар ташкилотининг Таълим, фан ва маданият бўйича қўмитаси (ЮНЕСКО) 2016 йил 18 октябрь куни Франция пойтахти Париж шаҳрида ўтказилган йиғилишда Ақсо масжиди ва Буроқ деворига яҳудийларнинг диний жиҳатдан ҳеч қандай боғлиқлиги йўқ экани, бу жойлар соф исломий мерос эканини эътироф этувчи қарор қабул қилди.\nУшбу масала қўмиталар миқёсида 2016 йил 13 октябрда Парижда бўлиб ўтган йиғилишда муҳокама қилинди. Муҳокамада бу қарорни 24 давлат вакили қўллаб-қувватлаб овоз берди, 26 давлат овоз беришдан бош тортди. 4 давлат, жумладан АҚШ, ва Буюк Британия қарши овоз беришди. Муҳокамада икки давлат иштирок этмади.\nҚарор етти араб давлати – Жазоир, Миср, Ливан, Марокаш, Уммон султонлиги, Қатар ва Судан томонидан тақдим этилган.\nҚарорда Исроил давлати доимий равишда Исломга алоқадор эканини инкор қиладиган ва бузиб кўрсатишга ҳаракат қиладиган Ақсо масжиди, Ҳарами шариф ва Буроқ деворларининг соф исломий арабий номларини зикр қилинган.\nАқсо масжидига оид 16 банддан иборат ЮНЕСКО қарорининг матнида қуйидагилар келтирилган:\n- Ақсо масжиди мутлақо исломий ёдгорлик бўлиб, яҳудийларнинг унга алоқаси йўқ.\n- Масжид ишларини 2000 йил сентябрь ойига қадар Урдун исломий вақфлар вазирлиги бошқариб келган. Ташкилот Исроил давлатидан уни яна шу ҳолатга қайтаришини талаб қилади.\n- ЮНЕСКО қарори Мағориб дарвозаси тепалиги ҳам Ақсо масжидининг ажралмас қисми экани, Исроил томони унда ўз ҳолича бирон иш қилишга ҳақли эмаслигини таъкидлайди.\n- Исроил томонидан Урдун Вақф ишлари вазирлиги ходимларининг Ақсо масжидига кириши, мусулмонлар оммасининг унда эркин ибодат қилишига тўсқинлик қиладиган ғайриқонуний хатти-ҳаракатлар, тажовузкорликлар инкор этилади ва жазога тортилади.\n- ЮНЕСКО Исроил ўнгчи экстремистлари, Исроил қуролли кучларининг Ақсо масжидига доимий равишда ҳамла қилишини ҳам кескин танқид остига олади.\n- ЮНЕСКО Исроилнинг Қуддусдаги диний муқаддас жойларни идора қилишга оид сиёсатини ҳам танқид остига олиб, Қуддус шаҳри барча мусулмонлар, насронийлар ва яҳудийлар учун муқаддас шаҳар эканини таъкидлайди.\n- ЮНЕСКО истило қилинган Қуддус шаҳридаги мусулмонларнинг муқаддас қадамжоларига Исроил томонининг дахлсизлиги ва бетарафлигига оид ҳолатларни назорат қилиш учун махсус қўмита юборишни қарор қилади.\nБу қарор эълон қилинганидан сўнг, Исроил ҳукумати ўзининг норозилигини билдирди ва ЮНЕСКО ташкилоти билан алоқасини батамом узишини эълон қилди.\nMore in this category: « Муҳаммад алайҳиссалом гуноҳларимиз учун ўз жонини бериши керак эдими? Туркия давлати Македониядаги учта масжидни қайта тикламоқда »


Ўзбекистон ёшларига хат (Долзарб) — Фойдали мақолалар — Maslahatim.uz\nЎзбекистон ёшларига хат (Долзарб)\n17/09/2016 Маъмурият 10 комментариев Ёшлар, Ўзбекистон, Хат\nСўнги ҳафта ичида халқим тақдири ҳақида жуда кўп ўйладим (нима ҳам қилай — мен уддалайдиган энг яхши иш ўйлаш ҳозирча). Чуқур мулоҳазалардан кейин Ўзбекистон ёшларига ушбу хат билан мурожаат қилишга қарор қилдим.\nҚуйида билдирадиган фикрларим кимгадир баландпарвоз туйилиши мумкин. Лекин буларнинг барчаси ўз манфаатимизга хизмат қилади.\nОта-онам ва яқинларим яшаб келаётган ўлкада инсон қадри баланд бўлишини мен жуда ҳам хоҳлайман. Бунга ҳисса қўшишнинг биргина йўли — илм олиш деган хулоса билан сиз билан суҳбатга киришяпман. Биламан, орамизда ўз яқинлари (оила, маҳалла, қариндош-уруғ, ёр-биродарлар) тақдирига ва фаровонлигига бефарқ бўлмаган йигит-қизлар жуда кўп. Ана шундай тенгдошларим, укаларим ва сингилларимга қуйидаги таклифларни билдирмоқчиман:\n1. Илм олайлик. Дунё ҳақида қанча кўп билимга эга бўлсак — уни англашимиз, уни ўзимиз ва бизга азиз инсонлар учун яшашга қулай муҳитга айлантиришимиз шунча осон бўлади. Илм олишимизга тўсқинлик қилувчи омиллар кўп топилади — лекин, келинг, ана шу омиллар билан курашишни бир ўйинга айлантирайлик ва бунда ғолиб чиқайлик. Керак бўлса, пахтазорда китоб ўқийлик, тенгдошлар билан фикр алмашайлик, зеҳнни чархлайлик. Илм — ҳеч қачон қадри йўқолмайдиган бойлик. Янги кийимингиз бир кун эскиради ва уни ташлаб юборасиз — лекин билим сизга бир умр беминнат хизмат қилади.\n2. Тил ўрганайлик. Чет тилини билиш — бизга янги илмлар дунёсига олиб борадиган эшикларни очиб беради. Ихтиёримизда интернет каби деярли чексиз билимлар манбайи мавжуд. Тил билиш шу манбалардан тўлиғича фойдаланишимизга ёрдам беради.\n3. Танқидий фикрлашни ўрганайлик. Бу қобилият ҳаммамизга айнан бизга керакли билимларни тўплашга, бизга ёт ёки зарарли ғояларни таниб олишга ёрдам беради. Танқидий фикрлаш ёқтирмаган одамингиз камчиликларини айтиш эмас. Бу қўлингизга келиб тушган маълумотни одилона баҳолаш, ҳар томонлама ҳаётга солиштириш ва фақатгина реал ҳаётда ўз тасдиғини топганларинигина қабул қилиш дегани.\n4. Тежамкор бўлайлик. Молпарастлик — бутун дунёни, катта-катта мамлакатларни тиз чўктирган бир офат. Бу касалликка учраган жамиятлар ўз бойликларини тез еб битириб, ёки ночорликка ва бошқаларга қарамликка мубтало бўлмоқда, ёки куч ва айёрлик билан бошқалар бойлигини тортиб олишга интилмоқда. Тежамкор бўлиш учун иқтисодчи бўлиш шарт эмас — ҳар биримиз кундалик ҳаётимизда оддий одатлар билан ўзимиз, яқинларимиз ва бўлажак фарзандларимиз ҳаётини анча фаровон қилишимиз мумкин. Сув, электр энергияси, табиий газни тежаб ишлатиш — бу юксак тарбия ва маданият аломати. Сотиб олаётган буюмларимизга эътиборли бўлиш — биз ёки ота-онамиз умрини сарфлаб топаётган пулга келган нарсаларнинг қадрига етиш бўлади.\n5. Инсон қадрини ҳурмат қилайлик. Атрофимиздагилар ким бўлишидан қатъий назар, уларни шунчаки инсон сифатида қадрлашни ўрганайлик. Миллати, ирқи, дини ёки бошқа белгисига қараб одамларга паст назарда қарашдан, кимнидир камситишдан эҳтиёт бўлайлик. Бировни ўзидан паст билган одам — ўз қадрини йўқотади.\n6. Қолипга тушиб қолишдан нари бўлайлик. Замон ва жамият алоҳида одамни кўплаб эркинликлардан маҳрум қилиши мумкин. Лекин ҳеч ким ҳеч қачон бизни эркин фикрлашдан маҳрум қила олмайди. Фикр эркинлигини қолипга соладиган куч мавжуд эмас. Фақатгина одамнинг ўзи ўзини қолипга солиб қўйиши мумкин. Фикр эркинлигини сақлаб қолиш бизга бошқа эркинликлар беради. Эркин фикрлаган мутахассис янгича ғоялар билан чиқа олади ва яхши пул топиб, молиявий эркинликка эришади. Эркин фикрлаган шахс ўз ҳаётини баҳолашда ва бошқаришда эркин бўлади. Эркин фикрлаган одам — ҳар қандай муҳитда эркин яшайди.\nБаъзиларимиз ота-оналик бахтига сазовор бўлганмиз. Бошқалар энди бу бахтни татиб кўради. Фарзандларимизни тарбиялашда ҳам юқоридаги тамойилларга эътибор берайлик. Токи улар ҳам ўз ҳаётини ўзи бошқара оладиган кучли шахслар бўлиб улғайсин.\nАгар сизда ҳам шунга ўхшаш таклифлар бўлса — илтимос, уларни ҳам рўйхатга қўшинг. Менинг фикрларимга ҳаммангиз тўлиқ қўшилишингизни кутмайман. Менинг таклифларимни ҳам танқидий фикрлаш элагидан ўтказасиз, албатта. Лекин сиздан бир илтимосим — агар фикрларимдан кимгадир фойда бўлишига ишонсангиз, уларни ҳамма дўстларингиз билан баҳам кўринг. Бу таклифларни кўпчиликка етказишга ёрдам беринг.\nБу ишни телевизорда сийқаси чиқариб ташланган “буюк келажак«$1» учун эмас, давлат учун эмас — ўзимиз учун, азизларимиз учун қилайлик. Мен сизга ватанпарвар бўлишни таклиф қилмаяпман — мен сизга инсонпарвар бўлишни, парваришни эса аввало ўзингиздан бошлашни таклиф қиляпман.\n© Жавлон Жураев (Imlo.insof.uz сервиси асосичиси)\nШукрона… бу воқеага бир йилча бўлди…\n← Соғлом овқатланиш тарафдорлари йўл қўядиган 10 та хато\nЗИЛЗИЛАДАН СЎНГ, ВАЙРОНА ИЧИДА ҚОЛГАН БЎЛСАНГИЗ.. (қисқа тавсиялар) →\nЎзбекистон ёшларига хат (Долзарб): 10 комментариев\n17/09/2016 в 9:53 пп\nJavlon Juraev — «O’zlik sari yetti qadam» kitoblari muallifi, ajoyib paixolog, yozuvchi, iqtisodchi.\n18/09/2016 в 7:23 дп\nРахмат мен бугунок кучириб олиб угилларим хонасига куринайдиган жойга ёпиштириб куяман.Хар хонасига кирганда укишини кайта кайта укишини,миясига сингишини хохлайман\n18/09/2016 в 11:19 дп\nO’zbek xalqini aynan shu o’lkada yashovchi turkiy xalqlarni genetik (irsiy) jihatdan zukko-aqllidir. Faqatgina yuqoridagi maslahatlarga qat’iy amal qilsak, man 110% ishonamanki, yana Ibn Sino, al-Beruniy, Xorazmiylar yetishib chiqajak. Xattoki, hindlarni qadimiy tili Sanskritdan tortib, zamonaviy texnologiyalarni asosi bizning o’lkadan butun dunyoga tarqalgan! Zo’r fikr!\n18/09/2016 в 5:58 пп\nБаракалла хакийкатни езибсиз углим\n18/09/2016 в 6:23 пп\n18/09/2016 в 10:52 пп\nКоил жуда тугри\n19/09/2016 в 12:35 пп\nAssalomu alaykum dostim ayni men qolipga tushib qolish togrisidagi firkga alohida qoshilaman\n19/09/2016 в 12:37 пп\nMenda bir necha goyalar bor ularni amalga oshiraolsam yelkadoshlarim tengdoshlarim undan zavqlanishi aniq\n20/09/2016 в 2:52 пп\n22/09/2016 в 9:58 пп


5 июнь куни кутилаётган об-ҳаво маълумоти\n13:06 / 04.06.2019 14432\nТошкент шаҳри. Республика Гидрометеорология марказининг хабар беришича, 5 июнь куни пойтахтда ҳаво ўзгариб туради, куннинг иккинчи ярмида қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда эсади. Ҳарорат кечаси 15-17 даража илиқ, кундузи 30-32 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22 даража илиқ, кундузи 35-40 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда, момақалдироқ пайтида баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 28-33 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда, момақалдироқ пайтида баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 28-33 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда, момақалдироқ пайтида баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7-12 м/с тезликда, момақалдироқ пайтида баъзи жойларда 15-20 м/с гача кучайиши мумкин. Ҳарорат кечаси 9-14 даража илиқ, кундузи 18-23 даража иссиқ бўлади.


Сеулда Жанубий кореялик PSY ижро этган шу номли клипдаги Gangnam Style рақсига ҳайкал ўрнатилади. Мазкур ёдгорликда рақснинг барчага таниш элементи — бир-бирининг устига қўйилган қўллар акс эттирилади. Бу ҳақда «Казинформ»га асосланиб «Дарё» нашри хабар бермоқда.\nПойтахт расмийлари ёдгорлик сайёҳлар қизиқишига сабаб бўлишига ишонмоқда. У PSY қўшиғи орқали машҳур бўлган Каннамгуда (мазкур ҳудуднинг инглизча номи — Gangnam), COEX кўргазма ва савдо маркази олдида ўрнатилади.\nGangnam Style 2012 йилда бутун дунёда оммалашди. Ушбу қўшиққа ишланган видео кўрилиши бўйича ҳозиргача YouTube’да биринчиликни бой бермай келяпти (2,4 миллиардан зиёд). Gangnam Style муаллифи — PSY тахаллуси билан ижод қиладиган 37 ёшли Жанубий кореялик хонанда, рэпер ва продюсер Пак Че Сан 2001 йилдан бери альбомларини тақдим этиб келади.\n12:34 Сеулдан чақиртириб олинган Япония элчиси Жанубий Кореяни яқин кунларда тарк этади\n09:41 Жанубий Кореяда президентга қарши антиқа акция ўтказилмоқчи\n19:31 Гитлернинг тиз чўкиб ўтирган ҳайкали 15 миллион АҚШ доллар эвазига аукционга қўйилди


Тушда қон курса туш табири қон тўлиқ малумот\nҚ - ҳарфидан бошланувчи барча туш табирлари / Туш табири\nҚон тушда курса туш табири қон тўлиқ малумот\nҚон тушда курса бу туш табири қандай талқинга эга? Миллер тушда қонни кўриш фақат биргина ҳолатда қонни кўприк бўйлаб тўкилган бўлсагина яхшилик белгиси деб талқин қилади.\nБу туш қариндошларингиз сизга хушхабар олиб келишларини билдириб, бошқа ҳамма ҳолларда кўнгилсизликларга тайёр туришингиз кераклигини англатади.\nБордию тушингизда қўлингизни қонга булғаганлигингизни кўрсангиз — дарҳол ўзингизга аҳамият беришингизни, ҳордиқ чиқаришингиз кераклигини, ўз ишларингизни текширишингиз кераклигини. Акс ҳолда сизнинг ҳаётингизда қора кунлар бошланиши мумкинлигини ифодалайди.\nТушингизда кучли қон кетишини кўришингиз иш фаолиятингиздаги ва соғлигингиздаги муоммоларни ифодалайди. Агарда сиз чет эллик ҳамкорлар билан ҳамкорликда фаолият олиб бораётган бўлсангиз айнан омадсиз битимлар сабаб улар билан муоммолар келиб чиқаришини билдиради.\nҚон тушда курса 21-аср табирига кўра\nТушингизда қонга беланган кийимни кўришингиз — душманлар рамзи ҳисобланиб, улар сабаб эришган мавқеингиз сусайиши мумкинлигини англатади. Агарда бу тушни кўришингиздан бироз аввал янги инсон билан танишган бўлсангиз уларга эҳтиёткорлик билан муносабатда бўлишингизни ифодалайди.\nТушингизда ердаги кўлмак қонни кўришингиз эса сирли душманларингиз сизни ҳато қилишингизни кутиб ўтирганликларини билдиради.\nБордию тушингизда бурнингиздан қон келаётганини кўрсангиз — молиявий йўқотишларни, оғиздан келаётганлигини кўришингиз — мол-мулк туфайли яқинларингиз билан можороларни, жинсий аъзолардан келаётганини кўришингиз — турмуш ўртоғингиз (аёлингиз ёки эрингингиз) билан қийин ва ҳаттоки можороли ажралишни билдиради.\nҚон туш табири нострадамус табирига кўра\nТушингизда бошқа инсонларда қонни кўришингиз — тез орада қариндошларингиздан бири бемор бўлишидан огоҳлантиради.\nБордию тушингизда сиз бошқа инсоннинг қони билан бежалиб ташланганингизни кўрсангиз — тушингизда қони бежалган инсон томонидан кутилмаган хушхабар ёки кутилмаган фойда олишингиз мумкинлигини англатади.\nБундай туш яна сизни тинчлатириши ҳам мумкин: сиз йўқотишларга дуч келасиз, аммо ундан сиз ҳалос бўласиз. Тушингизда шунчаки қонга беланган кийимни кўришингиз — кимнингдир сиздан қаттиқ жахли чиққанлигини англатади.\nАгарда тушингизда кўрган қон қуриб қолган бўлса бу инсон сиз ҳақингизда илгарилардан бери ёмон фикрда эканлигини билдиради. Тушингизда ерга тўкилган қонни кўришингиз — моддий даромадни англатиб, у қанча катта бўлса, даромадингиз ҳам шунча кўп бўлади.\nБугун кўрилган туш қандай аҳамиятга эга? Билиб олинг...\nКўпинча бу тунда кўрилган тушлар нафақат туш кўрган одамнинг ўзи учун, балки унинг яқин дўстлари ёки... Батафсил\nТуғилган санангиз моҳияти (рақамлар сири)...\nЙохуд рақамлар тақдирдан сўзлайди - Рақамлар сири ва маноси ҳақида малумот. Туғилган кун, яни сана башорати... Батафсил\nСўнгги юкланган табирлар 🔥\nАнанас туш табири тўлиқ малумот\nБургут тушда курса туш табири бургут тўлиқ малумот\nБехи тушда курса туш табири бехи тўлиқ малумот\nКўп ўқилган табирлар ❤\nҒишт тушда курса туш табири ғишт тўлиқ малумот\n8 рақами остида туғилган инсонлар\nОт тушда курса туш табири от тўлиқ малумот\nПичоқ тушда курса туш табири пичоқ тўлиқ малумот


«Зарафшон»нинг бугунги (2019 йил 5 ноябрь, №139) сонида ўқинг - zarnews.uz\n«Зарафшон»нинг бугунги (2019 йил 5 ноябрь, №139) сонида ўқинг\nҲисоботларда «Ҳаммаси зўр» дейилган мактабларнинг 81 таси қишга тайёр эмас. Ургут, Нуробод, Қўшработ туманларидаги бир қатор мактабларда ҳамон иситиш тизими йўқ, борлари ҳам носоз, юзлаб мактаблардаги ҳожатхоналар ишлатишга яроқсиз. Вилоятдаги электр устунларнинг 61 фоизи ҳамон ёғочдан бўлиб, улар аллақачон ўз вазифасини ўтаб бўлган.\nВилоятимиз пахта хирмони 155,9 минг тоннадан ошди, яъни давлатга пахта сотиш шартнома режасининг 76 фоизига тенг хомашё териб олинди. Ҳозиргача Нуробод тумани пахтакорлари давлатга пахта сотиш режасининг 97,5 фоизини, Иштихон тумани 87 фоизи ва Нарпай тумани деҳқонлари шартномадаги ҳосилнинг 85 фоизини териб олди.\nЭнди ҳисоблагич 8 йилда бир бор қиёслашдан ўтказилади.\n- Ҳали янгисиз, банкимизга кредит сўраб келган мижоздан пул сўраб қўйманг тағин. Огоҳлантириб қўйиш менинг бурчим: “подвадит” қилманг, дейман-да.\n“Сизга кредит берилади-ю, фақат яна озгина муддат кутасиз, илож қанча”, десангиз, фаросатли, дангал тадбиркор мақсадга кўчади-қўяди. Кутиб юргандан кўра, нақди билан ишни битказадиганлар оз эмас. Улар харажатсиз ҳаракат нолга тенглигини-да яхши билади...


Шерали Бабакулов: “Таътилга яхши кайфиятда йўл олдик. Ғалабаларимиз эса олдинда” – "Сўғдиёна" футбол клуби расмий сайти\nШерали Бабакулов: “Таътилга яхши кайфиятда йўл олдик. Ғалабаларимиз эса олдинда”\nБугун футбол бўйича аёллар чемпионати 14-тур баҳслари доирасида “Сўғдиёна-W” ўз майдонида турнир жадвалида 2-ўринда бораётган “Шўртан Lady” жамоасини қабул қилди. Қизиқарли ва жанговор рухда ўтган ўйинда жамоамиз 4:2 ҳисобида иродали ғалабага эришди.Ўйиндан сўнг “Сўғдиёна-W” бош мураббийи Шерали Бабакулов баҳс борсасида ўз фикрлари билан ўртоқлашди.\n-“Севинч”га қарши баҳсдан сўнг бугун ўз олдимизга фақат ғалаба қозонишни мақсад қилган эдик. Гранд жамоаларга қарши баҳслардан сўнг футболчиларимиз жорий мавсумдадоқ уларга жиддий бош оғриқ бўла олишига ишондим. Шогирдларимда ўзига бўлган ишонч янада ортди. Ўйин жуда агрессив ўтди. Рақиблар биздан бундай рақобатни кутмаган эди. Шунинг учун ҳам кўплаб карточкалар кўрсатилди. “ Шўртан Lady” ни яхши ўрганган эдик. Кучли ва кучсиз томонларини мураббий сифатида ўз тажрибамдан келиб чиққан ҳолда билар эдим. Кичик таътилга яхши кайфиятда чиқаяпмиз. Жиззах вилояти халқига эса байрамга байрамона кичик совға қилдик. Таътилдан сўнг жамоа таркибида бир қатор ўзгаришларни амалга оширамиз. Рахбарият айтган вазифани бажаришимиз керак. Музокоралар олиб бораяпмиз. Ўйлайманки, ғалабалармиз ҳали олдинда-дейди Шерали Бабакулов\n-Жуда оғир ўйин ўтказдик. Рухий жиҳатдан ҳам ўйинда кўплаб қийинчиликлар бўлди. Майдонда бир жамоа бўлиб ҳаракат қилдик.Ўйин давомида рақиб жамоани босим остида ушлаб мураббийимиз кўрсатмасига асосан хужумкор ўйнни кўрсатишга уриндик. Охирги дақиқаларда киритган голларим билан жамоа ғалабасига ҳисса қўша олганимдан хурсандман-дейди ўйниинг энг яхши футболчиси Лутфинисо Хамидова\nPrevious ArticleҚизил карточкаларга бой ўйинда «Сўғдиёна-W» ғалаба қозонди\nNext Article“Сўғдиёна-W” йиғинга киришди


Гулноз ўз такдири Улуғбек билан боғлиқ эканини ҳаёлига келтирмаган.\nИнтернет танишувига миллий удумларга ёт восита сифатида қарайдиганлар ҳам Тожикистонда талайгина "Биз дўст сифатида танишдик ва дўст сифатида мактуб ёзишардик. У киши Ҳиндистондан қайтгандан сўнг Тожикистонда қандай иш топиш мумкинлиги ҳақида сўрардилар. Мен у кишига маслаҳатлар берардим. Қайси хорижий корхоналарда иш борлиги ва қандай корхоналар очилиши ҳақида ёзардим."\nХуллас, 2003 йилда тўй бўлиб ўтган. Бугунда Улуғбек Тожикистон телевидениесида бошловчиликдан ташқари, мустақил оммавий ахборот воситаларини қўллаб-қувватлашга қаратилган нодавлат ташкилот раҳбари.\nТожик эркакларининг иш излаб Россияга йўл олиши қизлар учун эр топишни янада қийинлаштирган Гулноз хорижий ташкилотда ишлайди. "Болаларим каттагина бўлиб қолган, энди Англия ёки Америкада ўқишимни давом эттирмоқчиман" - дейди у.\n"Бизнинг суҳбатларимиз эса чат ва телефон орқали давом этаверди. Натижада мен ҳам Америка визасини олдим ва Америкага бордим. У ерда ярим йил қолдим. Янада дўстлигимиз мустаҳкамланди. Оила қуриш ҳақида ўйлаяпмиз," - дейди Гулчеҳра.\nКўп ёш тожикистонликлар учун интернет танишишнинг энг қулай воситаларидан бирига айланиб бораётир У оила қуриш қарорига келишдан олдин бир-бирини яқиндан кўриш, дийдорлашиш муҳим бўлганини таъкидлайди.


Оммавий ахборот хуружи ёхуд маънавий манқуртлик » Хатирчи туман хокимлиги\nХатирчи туман хокимлиги » Янгиликлар » Оммавий ахборот хуружи ёхуд маънавий манқуртлик\nОммавий ахборот хуружи ёхуд маънавий манқуртлик\nБугун жаҳоннинг турли ҳудудларида бўлаётган воқеаларга назар ташлар эканмиз, уларнинг аксарият қисмида ёшлар етакчилик қилаётганлигига гувоҳ бўламиз. Ҳозирги даврда айрим қора кучларнинг ёшлар онгини бошқариш, уларнинг дунёқарашини ўзгартириб, ўзларининг ёвуз ишларида фойдаланишлари эътиборни тортадиган масала бўлибқолади. Оқ-қорани ажрата олмаслик ёшлар онгида бўшлиқдан дарак берса, ёвуз ниятли кимсалар учун бу айни муддао бўлмоқда.\nҲозирги глобаллашув жараёнида долзарб бўлган мавзулардан бири турли бемаъни ўйинлар, интернет тармоғининг қулига айланиб бориш ҳолатлари, афсуски, жамиятимиз ҳаётида учраб турибди. Интернеттармоғида фойдали маълумотлар билан бир қаторда тубанликка етакловчи маълумотлар ҳам учрайди. Улардан бири “Кўк кит” ўйини бўлиб, ўсмир ёшидаги ёшларни аянчли аҳволга солиб, ўз жонига қасд қилиш таҳдиди билан якун топади. Ўсмирлар табиатан таъсирчан бўлиб, ҳар хил янгилик, ўзгаришларга қизиқувчан бўлишади.\nДунёнинг турли бурчакларидан келган маълумотларга қараганда бундай хавфли ўйинлар турига ижтимоий, маънавий ҳаёт тарзида муаммоларга дуч келган ёшлар илинар экан. Гўё мана шу нарсагина уларга таскин, хотиржамлик олиб келадигандек. Ижтимоий тармоқнинг фаол фойдаланувчилари мана шундай хавфли ўйинлар турига илинсалар, уларнинг онгида салбий тарафга нисбатан ўзгариш содир бўлади.\nРоссия давлати фуқароси Р.Галинкова ушбу ўйиннинг қурбонига айланди. Унинг оилавий муаммоси тармоқнинг қўштирноқ ичидаги ёрдами билан ечилгандек гўё. Аслида бу тоифа ёшларнинг манқуртлигидан дарак беради.\nЭсланг, Чингиз Айтматовнинг асаридаги Жўломон деган йигит манқуртлиги сабаб ўз онасига қурол ўқталади. Ўзи учун етти ёт бўлган душманининг буйруқларини сўзсиз бажаради. Ҳатто, у ўз исмини ҳам унутади.\nҲозирги бу каби замонавий манқуртлик ёшлар онгига ҳам ўз таъсирини ўтказаётганлиги ҳеч кимга сир эмас. Мана шундай ижтимоий тармоқўйинларининг ташкилотчиларидан бири қўлга олинганида, ундан кўзлаган мақсади ҳақида сўралади. У ижтимоий тармоқда обуначилар сонини кўпайтириш ва даромадини оширишни ният қилганини айтади. Энг ачинарлиси, ёвуз ниятли “ташкилотчи” руҳий касал деб топилган. Обуначи орқали даромад йиғишни истаган, руҳий касал деб топилган қора ниятли кимса 300 минг фойдаланувчига эга бўлиб, ўнлаб инсонларнинг ҳаётига зомин бўлган.\nҲозирги даврда ёшлар онгини бошқариш учун оммавий маданият, диний экстремистик ва турли бузғунчи оқим вакиллари бор кучларини аямайдилар. Шунинг учун ёшларнинг бўш вактларини мазмунли ўтказиш, назорат қилиш, руҳиятини юксалтириш, дунёқарашини кенгайтириб, ўзгалар ҳаётига бефарқ қарамаслик каби ҳислатларни ўстириш, уларни тўғри йўлга бошлаш ҳар биримизнинг инсоний бурчимиздир.\nХатирчи Уй-жой коммунал хўжалиги коллежининг талабаси\nМуаллиф:info, Кушилган сана: 26.09.2017, Кўрилган: 844 Чоп этиш